EVI: Το νόημα πίσω από την επιφάνεια\nΚάτι υπάρχει πίσω από την επιφάνεια... Αν αυτό το θέμα το εξετάσουμε από την οπτική γωνία της πνευματικής μας εξέλιξης, τότε διαπιστώνουμε ότι πίσω από τα φαινόμενα κρύβονται διδάγματα και καθοδήγηση. Κατ’ αρχήν τίποτα δεν είναι τυχαίο...\nΕφ’ όσον υπάρχει Πνεύμα τότε τίποτα δεν είναι χωρίς νόημα. Όλα τα περιστατικά της ζωής μας κάτι μπορούν να μας διδάξουν, αν εμείς θελήσουμε να τα «διαβάσουμε».\nΑς δούμε ορισμένα παραδείγματα, σημειώνοντας ταυτόχρονα ότι το «διάβασμα» της ζωής μας είναι μια ικανότητα που την αποκτούμε και την αυξάνουμε με την εξάσκηση και την προσπάθεια. Προσέξτε τι συμβαίνει όταν ακολουθούμε μια λάθος πορεία στην ζωή μας. Όταν κάνουμε ένα σφάλμα, ή κάτι το ανήθικο και κακό. Στην αρχή φαίνεται πως διανύουμε μια «περίοδο χάριτος». Λέμε ψέματα χωρίς να μας καταλάβουν, ή έστω χωρίς πραγματικές συνέπειες, κλέβουμε χωρίς να μας πιάσουν, κάνουμε λάθη χωρίς να «τιμωρούμαστε». Λες και «κάτι» μας προστατεύει και δείχνει επιείκεια απέναντί μας λόγω του μέχρι τώρα «λευκού ποινικού μας μητρώου», λόγω «του προτέρου εντίμου βίου».\nΜετά από κάποιο χρονικό διάστημα αυτή η περίοδος χάριτος λήγει και καθώς εμείς δεν λέμε να συνετιστούμε αρχίζει η πίεση. Αρχίζουν τα χαστούκια... Ο ψεύτης αποκαλύπτεται, ο κλέφτης συλλαμβάνεται, ο αλαζόνας ταπεινώνεται. Κάποιες δήθεν ατυχίες, μας χαλάνε τα σχέδια. Αν δεν συνέλθουμε από αυτά τα πρώτα χτυπήματα τότε η έντασή τους αυξάνεται και έχουμε τις γνωστές σε όλους τραγωδίες. Δράματα, φυλακές, διαλυμένες οικογένειες, διαμάχες, νοσοκομεία κ.λ.π. Η ζωή μας φέρεται σαν ένας σοφός παιδαγωγός. Πρώτα συμβουλές, μετά λίγη πίεση και στο τέλος οι τιμωρίες και οι αποβολές για τους αδιόρθωτους, διότι πρέπει επιτέλους να σταματήσουν για καλό δικό τους και για την προστασία του περίγυρού τους.\nΑν δούμε ποιες είναι οι δυσκολίες που αντιμετωπίζουμε τώρα στην ζωή μας με λίγη καλή θέληση θα θυμηθούμε ότι κάποτε, με κάποιο τρόπο προειδοποιηθήκαμε, αλλά εμείς κωφεύσαμε. Μετά πιεστήκαμε, αλλά δεν δώσαμε σημασία. Και στο τέλος καταλήξαμε εκεί που καταλήξαμε. Προσοχή λοιπόν στις «προειδοποιήσεις» και στα «σημάδια». Αυτά είναι ο πρώτος, αλλά ανώδυνος κρίκος, μιας αλυσίδας όλο και πιο επώδυνων συνεπειών, την οποία μπορούμε να σπάσουμε όποτε το θελήσουμε. Όταν μας συμβαίνει κάτι στην ζωή αυτό είναι ένα μάθημα για μας. Μεγάλο ενδιαφέρον παρουσιάζουν οι σχέσεις μεταξύ των ανθρώπων και ιδίως εκείνες οι σχέσεις που δεν μπορούν να διαλυθούν εύκολα, ώστε ο ένας να απαλλαγεί από τον άλλον. Οι συγγενικές σχέσεις, οι επαγγελματικές, οι συγκατοίκηση, ο γάμος, οι γείτονες κ.λ.π.\nΟ άλλος, του οποίου την συμπεριφορά βιώνουμε ως πρόβλημα, είναι στην πραγματικότητα ένας μοχλός πίεσης κάποιας αδύναμης πλευράς μας, ωθώντας μας έτσι με έναν μάλλον δυσάρεστο τρόπο να την ξεπεράσουμε. Προσέξτε πόσο συχνό είναι αυτό το φαινόμενο στην ζωή. Στο στενό μας περιβάλλον βρίσκονται άνθρωποι, που άθελά τους μας πιέζουν στα αδύναμα σημεία του χαρακτήρα μας. Λες και κάποιος τους έχει βάλει εκεί σκόπιμα. Εμείς το θεωρούμε αυτό κακοτυχία γιατί δεν μπορούμε να «απολαύσουμε» ελεύθερα τα ελαττώματά μας, είναι όμως στην πραγματικότητα ένα εξαίρετο και πολύ εύστοχο μάθημα. Έχουμε έναν γιο επαναστάτη; Ίσως θα πρέπει να ψαχτούμε μήπως είμαστε πολύ προσκολλημένοι σε τυπικότητες, ήθη και έθιμα. Ο γιος μας όμως θα πρέπει να κάνει, από την πλευρά του, την αντίθετη έρευνα. Μήπως είναι υπερβολικά αντιδραστικός, από εγωισμό;\nΜαθαίνουμε από αυτόν που είναι διαφορετικός από εμάς. Και η νοημοσύνη της ζωής φροντίζει μέσα σε κάθε οικογένεια, σε κάθε συντροφιά, σε κάθε χώρο, να υπάρχουν και κάποιες εξαιρέσεις.\nΣε άλλους χώρους η εξαίρεση μπορεί να είμαστε εμείς. Όλοι έχουμε την ευκαιρία να μάθουμε αυτό που μας χρειάζεται.Μια άλλη κατηγορία ανθρώπων και καταστάσεων δεν είναι οι διαφορετικοί, αλλά οι όμοιοί μας.\nΑυτό ίσως ακούγεται παράδοξο, αλλά οι άνθρωποι του περιβάλλοντός μας με τους οποίους σχετιζόμαστε, είναι αντανακλάσεις πλευρών του χαρακτήρα μας. Συνειδητοποιώντας κανείς αυτή την αλήθεια, δεν μπορεί παρά να θαυμάσει την Σοφία και την Ευσπλαχνία του Δημιουργού, ο οποίος με έναν απίστευτο τρόπο συνταιριάζει έτσι τα πάντα, ώστε όλοι και όλα να μπορούν να πάρουν το μάθημά τους και να εξελιχθούν! Η ευγνωμοσύνη μας τότε προς τον Δημιουργό μας όλο και θα αυξάνει, διότι συνειδητοποιώντας αυτά τα εκπληκτικά φαινόμενα αντιλαμβανόμαστε ότι η ζωή αυτού του κόσμου είναι ένα πλήρες σχολείο και ένα τέλειο γυμναστήριο. Είναι κάτι το εκπληκτικό. Μια εξαιρετική βοήθεια... «Διαβάζοντας» το περιβάλλον μας, τα γεγονότα της ζωής μας, τους χαρακτήρες των ανθρώπων του περίγυρού μας, είναι σαν να βλέπουμε τον ίδιο μας τον εαυτό σε βάθος. Αποκτούμε αυτογνωσία κοιτώντας γύρω μας! Η ζωή θα μας πιέσει ακριβώς εκεί που πρέπει, εκεί που μας πονάει, για να αφυπνισθούμε και θα μας στηρίξει εκεί που παραπαίουμε. Θα μας αποκαλύψει αυτό που μας λείπει και θα μας βοηθήσει να χρησιμοποιήσουμε αυτό που διαθέτουμε. Θα μας φέρει σε επαφή με ανθρώπους που μπορούν να μας βοηθήσουν και να μας διδάξουν και με ανθρώπους που μπορούν να βοηθηθούν και να διδαχθούν από εμάς.\nΤο πως δημιουργείται ένας τόσο ολοκληρωμένος συντονισμός, μια τόσο πλήρης ενότητα και διδακτική αλληλεπίδραση μεταξύ των πάντων, δεν το γνωρίζει κανείς... Πόσο πλανώνται εκείνοι που νομίζουν ότι υπάρχει τύχη και ότι η ζωή είναι χωρίς νόημa! (aπό το blog SPIRITUAL HARMONY ΠΝΕΥΜΑΤΙΚΗ ΑΡΜΟΝΙΑ )\nΌταν θα νιώθεις μοναξιά, και όταν το σπίτι θα 'ν...\nΟ αληθινός φίλος είναι συνοδοιπόρος μ...


Κίμωλος: «Think Globally, Act Locally» | ΚΙΜΩΛΙΣΤΕΣ\nΚίμωλος: «Think Globally, Act Locally»\nΤο εστιατόριο «360ο Cocktailbar», υπό την αιγίδα του Δήμου Αθηναίων, φιλοξενεί 16 εστιατόρια από διαφορετικά νησιά του Αιγαίου στο γαστρονομικό φεστιβάλ «Think Globally, Act Locally», που θα φέρει γεύσεις Αιγαίου στην καρδιά της Αθήνας. Τα έσοδα του φεστιβάλ θα διατεθούν στην Aegean Rebreath, η οποία, μεταξύ άλλων, υλοποιεί δράσεις προστασίας του θαλάσσιου περιβάλλοντος.\nΗ Κίμωλος συμβάλλει στις δράσεις τη Aegean Rebreath για την προστασία του θαλάσσιου περιβάλλοντος, συμμετέχοντας στο γαστρονομικό φεστιβάλ «Think Globally, Act Locally», την Τετάρτη 26 Φεβρουαρίου 2020.\nΤο εστιατόριο «Meltemi Θέα & Γεύσεις»και ο σεφ Augoustos Em. Galanos θα εκπροσωπήσουν την Κίμωλο, πραγματοποιώντας ένα μοναδικό γαστρονομικό ταξίδι για καλό σκοπό!\nΠροηγούμενο άρθροΑναζήτηση στέγης για την κλειστή βιβλιοθήκη του νησιού μας!\nΕπόμενο άρθροΔεύτερος Μεγάλος Διαγωνισμός κοινοποίησης της προωθητικής αφίσας του Cine Καλησπερίτη


Λεμονόπιτα με γλυκιά κρέμα τυριού | Συνταγή - iCookGreek\nΑρχική Συνταγές Λεμονόπιτα με γλυκιά κρέμα τυριού\nΛαχταριστή λεμονόπιτα με επικάλυψη φτιαγμένη με φρέσκο τυρί-κρέμα.\nΕτικέτες Τυρί, Τυρί-κρέμα\nΚοσκινίζετε μαζί το αλεύρι, το μπέικιν, τη σόδα και το αλάτι και τα αφήνετε στην άκρη. Βάζετε σε ένα μικρό μπολ το ξύσμα και τον χυμό λεμονιού. Χτυπάτε το βούτυρο στο μίξερ, μέχρι να μαλακώσει. Προσθέτετε τη ζάχαρη και συνεχίζετε το χτύπημα μέχρι να αφρατέψει το μείγμα.\nΠροσθέτετε τα αυγά, ένα ένα, χτυπώντας πάντα το μείγμα. Ρίχνετε το μισό αλεύρι και το μισό γάλα και ανακατεύετε μέχρι να ομογενοποιηθεί η ζύμη. Προσθέτετε το υπόλοιπο γάλα και το υπόλοιπο αλεύρι ανακατεύοντας διαρκώς.\nΓια τη λεμονάτη επικάλυψη από κρέμα τυριού: χτυπάτε μαζί σε ένα μπολ το φρέσκο τυρί κρέμα, τη ζάχαρη άχνη, το ξύσμα και το χυμό λεμονιού. Χτυπάτε ελαφρά την κρέμα γάλακτος και την ενσωματώνετε στο μείγμα με σταθερές κινήσεις.\nΚαλύπτετε με την κρέμα όλη την επιφάνεια και τα πλαϊνά της πίτας και -αν θέλετε- διακοσμείτε με φετάκια και ξύσμα λεμονιού.\nΠροηγούμενο άρθρο Κουνουπιδοκεφτέδες\nΕπόμενο άρθρο Γιαουρτόπιτα με πορτοκάλι


Ψήφισμα στο Κογκρέσο για τα 200 χρόνια της Ελληνικής Επανάστασης - The New Hellenic Times\nΨήφισμα στο Κογκρέσο για τα 200 χρόνια της Ελληνικής Επανάστασης\nΤο ψήφισμα εγκωμιάζει τη κοινή δέσμευση της Ελλάδας και των ΗΠΑ στη δημοκρατία\nΨήφισμα στο Κογκρέσο προς τιμήν του εορτασμού της 200ης επετείου της Ημέρας της Ελληνικής Ανεξαρτησίας κατέθεσαν ο Δημοκρατικός γερουσιαστής Μπομπ Μενέντεζ (Νιου Τζέρσεϊ) και ο Ρεπουμπλικάνος γερουσιαστής Τζον Βάρρασσο (Ουαϊόμινγκ).\nAναγνωρίζει την 200ή επέτειο της Ελληνικής Ημέρας Ανεξαρτησίας.\nΧαιρετίζει την αρχαία Ελλάδα ως τη γενέτειρα της δημοκρατίας και τη διαρκή δέσμευση του ελληνικού λαού στις δημοκρατικές αρχές.\nΤο μήνυμα στους Ομογενείς\n«Με μεγάλη υπερηφάνεια στέκομαι μαζί με τους Ελληνοαμερικανούς στη πολιτεία του Νιου Τζέρσεϋ και σε όλη τη χώρα για τον εορτασμό μιας σημαντικής επετείου: της 200ης Ημέρας Ανεξαρτησίας της Ελλάδας.\nΚαθώς περπατώ στις αίθουσες του Καπιτωλίου, θυμάμαι το μόνιμο αποτύπωμα της Ελλάδας στην αμερικανική κοινωνία και ότι οι Ηνωμένες Πολιτείες και η Ελλάδα συνδέονται για πάντα από τον κοινό θαυμασμό τους και την αφοσίωσή τους στη δημοκρατική διακυβέρνηση.\nΗ σχέση μεταξύ του Thomas Jefferson και του Αδαμάντιου Κοραή έθεσε τα θεμέλια για έναν διάλογο για τη δημοκρατία και την ελευθερία που συνεχίζεται μέχρι και σήμερα.\nΕίμαι περήφανος για τους ρόλους που έπαιξαν οι Αμερικανοί φιλέλληνες που παρείχαν υποστήριξη στην ελληνική επανάσταση – άνθρωποι όπως ο Δρ. Samuel Gridley Howe, ο Jonathan Peckham Miller και ο George Jarvis.\nΕκφράζω τις θερμότερες ευχές μου στα μέλη της ελληνικής κοινότητας κατά τη διάρκεια αυτού του εορταστικού έτους και τιμώ μαζί τους την πλούσια πολιτιστική τους κληρονομιά και τις σημαντικές συνεισφορές τους σε όλο τον κόσμο», δήλωσε ο γερουσιαστής Μενέντεζ.\nΣυγχαρητήρια στην Ελλάδα\nΑπό την πλευρά του, ο γερουσιαστής Βάρρασσο σημείωσε ότι «οι Ηνωμένες Πολιτείες εκφράζουν θερμά συγχαρητήρια στον λαό της Ελλάδας καθώς γιορτάζει τα 200 χρόνια της ανεξαρτησίας του.\nΑυτή η επέτειος σηματοδοτεί ένα σημαντικό ορόσημο για την Ελλάδα, έναν ισχυρό εταίρο και σημαντικό μας σύμμαχο.\nΑπό την αρχή του αγώνα της Ελλάδας για ανεξαρτησία, οι Αμερικανοί υποστήριξαν και πολέμησαν μαζί με τον ελληνικό λαό.\nΜαζί, τα δύο έθνη μας συνεχίζουν να προσπαθούν να προωθήσουν τις αρχές της ελευθερίας και της δημοκρατίας.\nΟι Ηνωμένες Πολιτείες ανυπομονούν να γιορτάσουν άλλα 200 χρόνια στενής συνεργασίας και φιλίας με την Ελλάδα».


Ο "Μεγάλος Περίπατος" κερδίζει το ενδιαφέρον των ξένων ΜΜΕ | Asisters.gr\nΟ “Μεγάλος Περίπατος” κερδίζει το ενδιαφέρον των ξένων ΜΜΕ\nΜιλούν για την «Νέα Αθήνα».\nΣταύρος Θεοφάνους / 25/06/2020\nΗ δημοσιότητα που αποκτά μέρα με την μέρα ο Μεγάλος Περίπατος της Αθήνας ενισχύει σημαντικά την προσπάθεια της πόλης αλλά και συνολικότερα της χώρας να αναδειχθεί σε τουριστικό προορισμό για τα επόμενα χρόνια και να συμβάλει στην οικονομική ανάκαμψη μετά την πανδημία του κορoνοϊου.\nΗ Ομόνοια έχει μια μεγάλη ιστορία, ήταν η καρδιά της ελληνικής μητρόπολης. Αλλά στα προηγούμενα χρόνια οι Αθηναίοι και οι επισκέπτες απέφευγαν αυτόν τον παραμελημένο τόπο και τη γύρω περιοχή. Τώρα η Ομόνοια μπορεί να γίνει ένα ζωντανό σταυροδρόμι, ένα νέο κέντρο μιας πόλης που αλλάζει.\nΟ δήμαρχος Αθηναίων Κώστας Μπακογιάννης που ανέλαβε τον περασμένο Σεπτέμβριο, έχει πολλά πλάνα για την πόλη του. Μεγάλος περίπατος ονομάζεται το πρόγραμμα, με το οποίο ο Δήμαρχος θα μεταμορφώσει την πόλη. Το πλάνο είναι να ξαναδώσει στους κατοίκους την πόλη που είναι παραδομένη από το ‘60 στα αυτοκίνητα.\nΣτο ίδιο άρθρο επισημαίνεται πως, η πόλη των 4 εκατομμυρίων κατοίκων έχει αναπτυχθεί χαοτικά τις περασμένες δεκαετίες. Είναι μια πολύπλευρη, ζωντανή μητρόπολη, που όμως δοκιμάζει τα νεύρα και τις δυνάμεις.\nΟ Κώστας Μπακογιάννης θέλει να την κάνει πιο ανθρώπινη.


Τηλεργασία εύκολα και άμεσα με VPBX - Τηλεφωνικό Κέντρο\nΤηλεργασία άμεσα και χωρίς επιπρόσθετο κόστος\nΟλοκληρωμένη εταιρική επικοινωνία χωρίς γεωγραφικούς περιορισμούς\nΑξιοποιήστε το Virtual τηλεφωνικό κέντρο της Yuboto για να παρέχετε όλες τις δυνατότητες επικοινωνίας σε κάθε εργαζόμενο είτε εργάζεται απομακρυσμένα από το σπίτι ή ενώ βρίσκεται on the go.\nCloud τηλεφωνικό κέντρο - Iδανικό εργαλείο τηλεργασίας\nΟι απομακρυσμένοι εργαζόμενοι δέχονται και διαχειρίζονται όλες τις κλήσεις ακριβώς όπως στο γραφείο τους\nΌλες οι ψηφιακές λειτουργίες είναι διαθέσιμες απομακρυσμένα, ανεξάρτητα από την τοποθεσία των χρηστών\nΗ απομακρυσμένη χρήση δεν επιφέρει καμία επιπρόσθετη χρέωση, δεν απαιτείται η δαπανηρή λειτουργία της εκτροπής κλήσεων\nΜπορείτε να χρησιμοποιείτε τους εταιρικούς αριθμούς σε ένα πλήθος συσκευών που υποστηρίζουν τη σύνδεση στο Internet. Αξιοποιήστε Desktops/Laptops, Tablets ή οποιοδήποτε smartphone. Κάθε αριθμός της επιχείρησής σας, ακολουθεί τον κάτοχό του κυριολεκτικά παντού.\nΜέσα από ένα εύχρηστο και φιλικό panel ρυθμίζετε όλες τις λειτουργίες του κέντρου και τη “συμπεριφορά” όλων των απομακρυσμένων συσκευών ακριβώς σαν να ήταν σταθερές VoIP συσκευές στο γραφείο.\nΤο Virtual PBX δεν απαιτεί την εγκατάσταση νέου hardware και δεν συνοδεύεται από κόστος συντήρησης ή επισκευής. Οι χρεώσεις των κλήσεων είναι σημαντικά πιο χαμηλές από αυτές της παραδοσιακής τηλεφωνίας. Όλες οι λειτουργίες του κέντρου δεν επιφέρουν extra χρεώσεις για απομακρυσμένη χρήση ή τηλεργασία.\nΗ αρχική παραμετροποίηση και όλες οι σχετικές ρυθμίσεις για την εύρυθμη λειτουργία του κέντρου σύμφωνα με τις ανάγκες που δημιουργεί η απομακρυσμένη εργασία ολοκληρώνονται πολύ άμεσα και σε ελάχιστο χρονικό διάστημα. Το Virtual PBX είναι μία ευέλικτη, αξιόπιστη και πραγματικά γρήγορη λύση τηλεργασίας.\nΠώς το Virtual PBX ενισχύει την τηλεργασία\nH λειτουργία Conference σας επιτρέπει να πραγματοποιείτε meetings σε έναν συγκεκριμένο αριθμό του κέντρου όπου 3 ή περισσότεροι εργαζόμενοι συνομιλούν ταυτόχρονα.\nΆμεση αποστολή των ηχητικών μηνυμάτων τηλεφωνητή όλων των αριθμών στα αντίστοιχα emails. Έτσι, οι απομακρυσμένοι εργαζόμενοι έχουν τη δυνατότητα να ανταποκρίνονται στα αναπάντητα αιτήματα/κλήσεις των πελάτων πολύ γρήγορα.\nΤο Follow Me σας επιτρέπει να προσθέσετε μία σειρά από επιπλέον τηλεφωνικούς αριθμούς στον εταιρικό αριθμό, οι οποίοι χτυπούν με προκαθορισμένη σειρά προτεραιότητας ώστε να μην χάνετε καμία κλήση όπου κι αν βρίσκεστε.\nH γνωστή λειτουργία της εκτροπής κλήσεων σε οποιοδήποτε αριθμό της επιλογής σας, σταθερό ή κινητό. Αποδεικνύεται χρήσιμη για τις ελάχιστες περιπτώσεις όπου δεν υπάρχει συνδεσιμότητα στο Internet.\nΣυμπληρώστε τώρα τη φόρμα επικοινωνίας και\nένας εκπρόσωπός μας θα σας καλέσει εντός μίας εργάσιμης.\nΟι VoIP experts της Yuboto είναι έτοιμοι να σας βοηθήσουν να κάνετε την σωστή επιλογή!\nΣας καλούμε άμεσα ή όποτε σας εξυπηρετεί\nΣας καλούμε τώρα\nΚλείστε Τηλεφωνικό Ραντεβού\nΠακέτα Σύνδεσης VoIP:\nΑποκτήστε Σταθερό Αριθμό που λειτουργεί όπου κι αν βρίσκεστε\nΛάβετε Fax χωρίς να απαιτείται συσκευή ή εξοπλισμός\nΑριθμοί από 65 χώρες, κορυφαία ποιότητα ήχου, χρέωση/sec\nΙδανικό για Call Centers - 10 κλήσεις/sec\nΟι πιο εξελιγμένες λειτουργίες χωρίς δεσμεύσεις ή εξοπλισμό!


Με θεματολογία παρμένη απ’ το βιβλίο τους, «The Cat is Back» οι ο μικροί μαθητές της Γ΄τάξης, με ιδιαίτερα εύθυμο και χαριτωμένο τρόπο μας παρουσίασαν, σε φιλική ατμόσφαιρα, τις γλωσσικές ικανότητές τους στην αγγλική γλώσσα με πολύ παιχνίδι, τραγούδι και χορό.\nΗ παρουσίαση πραγματοποιήθηκε την Τετάρτη 11 Φεβρουαρίου στη γεμάτη υπερήφανους γονείς και συγγενείς αίθουσα θεάτρου του Σχολείου μας.\nΤα Εκπαιδευτήριά μας συμμετείχαν στους Πανελλήνιους Σχολικούς Αγώνες Αθλοπαιδείας 2014-15 τους οποίους προκήρυξε το Υπουργείο Παιδείας και διοργάνωσαν τα κατά τόπους Γραφεία Φυσικής Αγωγής.\nΣτο Χάντμπολ τόσο η ομάδα των κοριτσιών όσο και η ομάδα των αγοριών αλλά και η μεικτή ήταν αήττητες αφού κέρδισαν από τρεις νίκες στους τρεις αγώνες που έδωσαν.\nΣτον αγώνα ανώμαλου δρόμου 1.000 μέτρων στο Καυτατζόγλειο στάδιο με συμμετοχή 80 περίπου μαθητών συμμετείχαμε με ομάδα 6 αθλητών, οι οποίοι και κατέλαβαν τις εξής θέσεις : 6η θέση Βασιλειάδης Κωνσταντίνος, 9η θέση Μαρίφογλου Χρυσάνθη, 15η θέση Ζάπρη, 15η θέση Τερζής Γιάννης, 14η θέση Βλάχος Σπύρος, 12η θέση Τσακμακίδης Απόστολος\nΣτον αγώνα μπάσκετ πήραμε μέρος με ομάδα αγοριών και είχαμε μία νίκη και δύο ήττες.\nΑποκριάτικος χορός Παιδικού Σταθμού και Νηπιαγωγείου\nΜε χορούς και μεγάλο κέφι διασκέδασαν μικροί και μεγάλοι τη Δευτέρα 9 Φεβρουαρίου στο Πολιτιστικό κέντρο του Γ. Κρασσά στο Πανόραμα, στον καθιερωμένο αποκριάτικο χορό του Νηπιαγωγείου μας.\nΟι μικροί μασκαράδες ντυμένοι με τις πολύχρωμες στολές τους, μαζί με τους γονείς και τις εκπαιδευτικούς τους, διασκέδασαν με ζογκλερικά και ταχυδακτυλουργικά τρικ από τους κλόουν και τον μασκαρά Πιερότο του «Τσιρκολίνο».\nΟι χοροί από baby Zumba, limbo dance ως το παραδοσιακό γαϊτανάκι, συνόδευαν τα τραγούδια, μοντέρνα και παραδοσιακά και μας χάρισαν ένα υπέροχο απόγευμα.


Κώστας Γαβράς: «Καμία απόφαση δεν έχει ληφθεί για τη νέα μου ταινία» - CNN.gr\nΚώστας Γαβράς: «Καμία απόφαση δεν έχει ληφθεί για τη νέα μου ταινία»\n12:19 Πέμπτη, 20 Δεκεμβρίου 2018\nΓια την επόμενη ταινία του Κώστα Γαβρά έχουν γραφτεί διάφορα. Ο ίδιος σπεύδει να βάλει τα πράγματα στη θέση τους, λέγοντας ότι «όσο διαρκεί η περίοδος έρευνας, καμία πληροφορία που δεν προέρχεται είτε από εμένα είτε από την παραγωγή, δεν αποτελεί είδηση. Τόσο εσείς όσο και εγώ γνωρίζουμε την αξία των ψευδών ειδήσεων».\nΟ κορυφαίος σκηνοθέτης, μετά από δημοσιεύματα σχετικά με τη νέα του ταινία που έχει θέμα την κρίση μεταξύ Ευρώπης και Ελλάδος, απευθυνόμενος στους δημοσιογράφους, τονίζει: «Όταν θα ολοκληρωθεί η προετοιμασία και η οργάνωση της ταινίας, θα σας ενημερώσω εγώ ο ίδιος, για τα γυρίσματά της, για τους Έλληνες και Ευρωπαίους ηθοποιούς και συντελεστές που θα επιλεγούν και για τους τόπους των γυρισμάτων. Μέχρι τότε καμία συνέντευξη δεν θα δοθεί από εμένα ή από τους συντελεστές που πρόκειται ή από εκείνους που δεν πρόκειται να συμμετάσχουν στην ταινία, διότι δεν έχουμε τίποτε ακόμη να επικοινωνήσουμε και ιδιαίτερα αυτή την περίοδο της προετοιμασία της ταινίας. Σας ευχαριστώ πολύ για την κατανόηση και τη μεγάλη εξυπηρέτηση που θα μας κάνετε επιτρέποντάς μας να συγκεντρωθούμε και να εργαστούμε με ηρεμία. Μια ταινία, και ιδιαιτέρως αυτή περισσότερο από μια άλλη, απαιτεί κόπο φυσικό και μεγάλη πνευματική συγκέντρωση», καταλήγει στο μήνυμα του προς τα ΜΜΕ ο Κώστας Γαβράς.\nΑκολουθεί το πλήρες κείμενο που δημοσιεύει το Αθηναϊκό-Μακεδονικό Πρακτορείο Ειδήσεων\nΘα επιστρέψω στην Αθήνα στις 2 Ιανουαρίου 2019 για να ετοιμάσω, να οργανώσω και να γυρίσω ένα τμήμα της επόμενης ταινίας μου. Αντιλαμβάνομαι πως αυτή η συγκεκριμένη ταινία είναι πιθανό να έχει προκαλέσει την περιέργεια αλλά και την επιθυμία σας να ενημερώσετε τους αναγνώστες, τους θεατές και τους ακροατές σας. Ακόμη περισσότερο εφόσον γνωρίζετε, κατά προσέγγιση, το θέμα της ταινίας. Την κρίση μεταξύ Ευρώπης και Ελλάδος.\nΚατά τη διάρκεια της περιόδου της προετοιμασίας και της οργάνωσης, επικεντρωνόμαστε στην έρευνα, και την αξιολόγηση των πιο σημαντικών στοιχείων της ταινίας: των ηθοποιών, των τεχνικών και των χώρων γυρισμάτων. Καμία τελική απόφαση δεν θα ληφθεί για τα παραπάνω πριν ολοκληρωθεί η διερεύνηση κάθε πιθανής λύσης. Ως εκ τούτου, όσο διαρκεί η περίοδος έρευνας, καμία πληροφορία που δεν προέρχεται είτε από εμένα είτε από την παραγωγή, δεν αποτελεί είδηση.\nΣας ευχαριστώ πολύ για την κατανόηση και τη μεγάλη εξυπηρέτηση που θα μας κάνετε επιτρέποντάς μας να συγκεντρωθούμε και να εργαστούμε με ηρεμία. Μια ταινία, και ιδιαιτέρως αυτή περισσότερο από μια άλλη, απαιτεί κόπο φυσικό και μεγάλη πνευματική συγκέντρωση.


China Glaze Moonlight - Secretsofbeauty All About SPA\nΑρχική σελίδαΝύχια China Glaze Moonlight\nΓαλάκτωμα σώματος με βιολογικό Λάδι Ελιάς και εκχύλισμα ροδιού 250 ml\t9,95€\nJane Iredale παλέτα χρωμάτων\t89,00€\nΧρώμα λευκό ματ. Ιδανικό για γαλλικό βάψιμο ή για ολόκληρο το νύχι.\nChina Glaze Moonlight ποσότητα\nΚωδικός προϊόντος: 019965706933 Κατηγορία: Νύχια\nΌλα τα βερνίκια της China Glaze είναι χωρίς DBP, Toluene & Formaldehyde. Περιέχουν όλα το σκληρυντικό China Clay®, το οποίο προσφέρει στα νύχια σταθερότητα και φυσικά την μοναδική γυαλάδα τους. Made in USA.\nΗ αποστολή και παράδοση των προϊόντων γίνεται μέσω εταιρείας ταχυμεταφοράς (courrier) στο χώρο σας. Ο χρόνος παράδοσης υπολογίζεται στις 1-2 εργάσιμες ημέρες εκτός απομακρυσμένων/δυσπρόσιτων περιοχών. Αυτό μεταβάλλεται ωστόσο σε περίπτωση που η παραγγελία περιλαμβάνει ογκώδη αντικείμενα , για τα οποία και θα υπάρξει τηλεφωνική συνεννόηση με το τμήμα πωλήσεων μας. Τα έξοδα αποστολής για αγορές κάτω των 50 ευρώ κυμαίνονται στα 4 ευρώ.\nΕάν έχει εξαντληθεί ή δεν υπάρχει άμεσα παραδοτέο τότε συνεννοούμαστε για την ημερομηνία παράδοσης και αποστολής ή αλλαγής του με κάποιο παραπλήσιο προϊόν.\nΈχετε το δικαίωμα να επιστρέψετε τα προϊόντα που αγοράσετε, αζημίως και χωρίς να υποχρεούστε να μας ανακοινώσετε το λόγο για τον οποίο επιθυμείτε την επιστροφή των προϊόντων, εντός προθεσμίας 5 εργασίμων ημερών από την ημερομηνία που θα παραλάβετε τα προϊόντα. Στην περίπτωση αυτή σας επιβαρύνει μόνο το άμεσο κόστος επιστροφής των προϊόντων.\nΕπιστροφές γίνονται δεκτές μόνο εφόσον τα προϊόντα που επιθυμείτε να επιστρέψετε βρίσκονται στην ίδια κατάσταση στην οποία τα παραλάβατε, χωρίς δηλ. να έχουν αποσφραγισθεί ή να έχει παραβιασθεί η συσκευασία τους, μαζί με την απόδειξη λιανικής πώλησης ή με δελτίο αποστολής εάν πρόκειται για επαγγελματίες.


Αχ, ιδιόρρυθμε κ.Σαλβαντόρ!, της Ελπίδας Νούσα - iporta.gr\nElpida Nousa / 11 Μαΐου 2016 / No Comment\nΑχ, ιδιόρρυθμε κ.Σαλβαντόρ!, της Ελπίδας Νούσα\nΙδιορρυθμίες, εκκεντρικότητες ίσως και σε επίπεδα παραλογισμού έχουμε χαρακτηρίσει πολλές φορές συμπεριφορές των γύρω μας, πολλοί από μας!\nΆλλοι, πιο ψαγμένοι στην ψυχολογία το’χουν πει διαστροφή με τρομακτικές προεκτάσεις, που ανησυχούν τους ειδικούς…\nΥπάρχει όμως παραλογισμός στην τέχνη;\nΜια ιδιότυπη εκφραση, διαφορετική από την καθιερωμένη θα τη λέγαμε λόξα ή ζαβάδα;\nΑς πούμε…πώς θα σας φαίνονταν ως μοντέλα “Δυο κομμάτια ψωμιού και ένα λευκό πιόνι λίγο πιο πίσω”;\n“Κάθε απόγευμα μαζί με τη Γκαλά παίζαμε σκάκι. Ζωγράφιζα στο τραπέζι τα ψίχουλα του ψωμιού. Μια μέρα, που ξεχάσαμε να βάλουμε όλα τα σκακιστικά κομμάτια στο κουτί τους, έμεινε ένα εκτός.\nΜου άρεσε αυτή η νέα θέση για το πιόνι.\nΕτσι, σκαρφιστήκαμε ένα καινούργιο σκακιστικό σετ για να συνεχίσουμε να παίζουμε…,αφού το πιόνι εκείνο ήταν τώρα το μοντέλο μου!”\nΑυτή η “παραξενιά” του σουρρεαλιστή Σαλβαντόρ Νταλί, που γεννήθηκε σαν σήμερα 11 Μαΐου του 1904 έδωσε την έμπνευση να δημιουργήσει το 1940 το έργο του:\n“Two Pieces of Bread Expressing a Sentiment of Love – Δυο κομματάκια ψωμιού-αίσθημα αγάπης”\nΟ Νταλί αγαπούσε πολύ το σκάκι.\nΔημιούργησε και ενα σετ σκακιού από χρυσό και ασήμι δίνοντας στα πιόνια χαρακτηριστικές μορφές.\nΠ.χ, ο βασιλιάς έχει τη μορφή του αντίχειρα του ζωγράφου ή η βασίλισσα του αντίχειρα της γυναίκας του, Γκαλά!\nΑυτό και άλλα πολλά φανερώνουν την πολυσχιδή και ιδιόρρυθμη προσωπικότητα του ισπανού καλλιτέχνη.\nΠολλοί τον χαρακτήρισαν παραδοξολόγο, μεγαλομανή, σκανδαλώδη, ως και παρανοϊκό!\nΌμως, κανείς δεν αμφισβήτησε την καλλιτεχνική του μεγαλοφυία!Από τις εντυπωσιακότερες φυσιογνωμίες της σύγχρονης τέχνης!\nΛάτρευε να αυτοδιαφημίζεται και να προκαλεί με τις κινήσεις του.\nΚάποιοι τον είπαν τρομερά φιλοχρήματο! Μάλιστα αυτό το χαρακτηριστικό της απληστίας του οδήγησε στον αναγραμματισμό του ονόματός του Salvador Dali= Avida Dollars, που μεταφράζεται σε “άπληστος για δολάρια”.\nΌπως και να’χει κανείς δεν μπορεί να αμφισβητήσει την καλλιτεχνική και πνευματική του “ιδιοφυία”, κάτι, που δηλώνεται και σε ένα από τα ονόματά του:\n“Eungenio”, που στα ισπανικά σημαίνει “Είναι ιδιοφυής”\nΤο αγαπημένο μου ισπανικό συγκρότημα, οι Μecanο, δίνουν αυτό το όνομά του σε ένα από τα τραγούδια τους, αφιερωματική τιμή στο μεγάλο συντοπίτη τους καλλιτέχνη με το χαρακτηριστικό μουστάκι…\n“Si te reencarnas en cosa hazlo en lapiz o en pincel\ny gala de piel sedosa que lo haga en lienzo o en papel\nandamos justos de genios “eungenio” salvador dali!”\nπάλι με μολύβι ή πινέλο\nτη Γκαλά θα σκιτσάρει τη μεταξωτή\nσε καμβά ή χαρτί\n“Eungenio” Σαλβαντόρ Νταλί!”\n[iframe width=”560″ height=”315″ src=”https://www.youtube.com/embed/Q6T97kHjKiY” frameborder=”0″ allowfullscreen ]\nΣτην υγειά μας με μια πόλκα σαμπάνιας!, της Ελπίδας Νούσα


Ο λόρδος και οι Πόντιοι\nΣε αυτό το πλαίσιο, η Διεθνής Συνομοσπονδία Ποντίων Ελλήνων (ΔΙΣΥΠΕ) είχε χθες προγραμματίσει από κοινού με τον Βρετανό λόρδο Στόουν, μέλος της Βουλής των Λόρδων, εκδήλωση στο βρετανικό Κοινοβούλιο με θέμα «Η καταστροφή ενός αρχαίου πολιτισμού: Η Γενοκτονία των Ελλήνων της Οθωμανικής Αυτοκρατορίας».\nΓια την εκδήλωση είχαν έρθει στο Λονδίνο πανεπιστημιακοί και μέλη των ποντιακών οργανώσεων από Αμερική και Αυστραλία. Επίσης, ανάμεσα στους καλεσμένους ήταν ο αντιπρόεδρος της Βουλής Γιώργος Βαρεμένος, η βουλευτίνα του ΣΥΡΙΖΑ Νίνα Κασιμάτη και ο βουλευτής της Νέας Δημοκρατίας Γιάννης Αντωνιάδης, που είναι και γενικός γραμματέας της ΔΙΣΥΠΕ.\nΌλα ήταν έτοιμα και προγραμματισμένα στην εντέλεια. Μέχρι που λίγες ώρες πριν από την έναρξη της εκδήλωσης οι διοργανωτές ενημερώθηκαν πως το Κοινοβούλιο θα σφραγιστεί για τους επισκέπτες, λόγω αυξημένων μέτρων ασφαλείας, εξαιτίας των όσων συνέβησαν στο Μάντσεστερ. Προς στιγμήν οι διοργανωτές πάγωσαν, καθώς δεν ήξεραν τι να κάνουν με τους δεκάδες ανθρώπους που ταξίδεψαν χιλιάδες χιλιόμετρα για να παραστούν.\nΤη λύση έδωσε ο λόρδος Στόουν, ο οποίος από τις πληροφορίες που κατάφερα να συλλέξω είναι άνθρωπος με μεγάλη επιρροή στους υψηλούς κύκλους της βρετανικής πολιτικής και επιχειρηματικής ζωής. Ξεκίνησε έναν κύκλο επαφών με παράγοντες της Βουλής των Λόρδων και τελικά κατάφερε σε χρόνο dt να εξασφαλίσει μια αίθουσα στο ιστορικό κτίριο του Church House, δίπλα από το Αβαείο του Ουεστμίνστερ, για να πραγματοποιηθεί η εκδήλωση, ανακουφίζοντας τους Πόντιους φίλους του.\nΣε γενικές γραμμές, πάντως, μου μετέφεραν πως ο λόρδος ήταν εξαιρετικός οικοδεσπότης. Φρόντισε όλη η ιστορία να είναι εφάμιλλη του τίτλου του. Ακόμη και η πρόσκληση που έστειλε στους καλεσμένους του την οποία αλίευσα από τον προσωπικό λογαριασμό της Ν. Κασιμάτη σε μέσο κοινωνικής δικτύωσης. Την προηγουμένη της εκδήλωσης πήγε τους επίσημους προσκεκλημένους σε ένα γνωστό ιταλικό εστιατόριο της βρετανικής πρωτεύουσας. Χθες πάντως δεν έγινε κάτι ιδιαίτερο, αφού ακολούθησε μια μικρή δεξίωση στον χώρο όπου πραγματοποιήθηκε η εκδήλωση.\n- Το καράβι του Πόντου στην Αλβιώνα


Φρίκη το δημόσιο στην Ολλανδία\nThread: Φρίκη το δημόσιο στην Ολλανδία\n24-09-2018, 06:38 PM #1\nΔιαβάσαμε την ανάρτηση ενός φίλου που επισκέφθηκε τον αντιστοιχο ΟΑΕΔ της Ολλανδίας και αποφασισαμε ότι αξιζει να δημοσιευθεί ως κείμενο να το διαβάσουν κι άλλοι. Επειδή μπορεί ο ίδιος να μην ήθελε το όνομά του σε ειδήσεις, δεν το αναφέρουμε σεβόμενοι το γεγονός ότι οι αναρτήσεις των ανθρώπων στο FB δεν ειναι τοιχοκολλημένες στο δρόμο για να τις μεταφέρουμε αδιακρίτως. Ομως το κείμενό του, ήταν πειρασμός:\nΣήμερα πήγα στον UWV (ΟΑΕΔ της Ολλανδίας για τους μη γνωρίζοντες).\nΗ εμπειρία ήταν το λιγότερο τραυματική…\nΤα σημάδια φάνηκαν από την αρχή, όταν πήγα στην υπάλληλο υποδοχής της υπηρεσίας η οποία με χαμόγελο μου είπε καλημέρα. Όπα λέω, τι πράγματα είναι αυτά; Δε φτάνει που έχουν υποδοχή, μου λέει και καλημέρα. Τι λες κυρά μου, αλλιώς ξέρω εγώ τις συναλλαγές μου με το δημόσιο. Αλλά δεδομένου ότι ήθελα να κάνω την δουλειά μου, το κατάπια, την καλημέρισα και της είπα τι χρειάζομαι. Εκεί και άρχισε η κόλαση μου.\nΜε κατεύθυνε, με σαφείς οδηγίες σε ποιο γραφείο να πάω (ω να σου γαμ..). Οκ σκέφτομαι, δεν γαμιέται, ας μη κάνω σκηνή.\nΠάω στο εν λόγω γραφείο όπου εκεί μια άλλη κυρία, αφού με καλημερίζει χαμογελαστά ΚΑΙ αυτή, της εξηγώ αναλυτικότερα τι θέλω. Εκεί ξεκινάνε τα ανήκουστα… Μου δίνει έναν αριθμό και με ρωτάει όλο ευγένεια «μήπως θέλετε κάτι να πιείτε ενώ περιμένετε;».\n… εκείνη τη στιγμή ένιωσα το αίμα μου να βράζει από την οργή. Σε ποιον νομίζεις μωρή ότι μιλάς και μου προσφέρεις και κάτι να πιω; Μήπως να σου κάτσω κιόλας;\nΚαθότι όμως προέρχομαι και από ένα πολιτισμό μερικών χιλιάδων ετών, σε αντίθεση με την κότα που είχα απέναντι μου, αρνήθηκα ευγενικά και έκατσα σε κάτι αναπαυτικές και καθαρές (τι είναι αυτά ρε;) πολυθρόνες. ΠΟΛΥΘΡΟΝΕΣ ρε φίλε.\nΑφού περίμενα περίπου 3 λεπτά (ούτε καν να ανοίξω το chrome δεν πρόλαβα, πόσο μάλλον να διαβάσω εξι εφτά τυχαία άρθρα για να περάσει η ώρα, αν είναι δυνατόν) έρχεται η σειρά μου. Πάω προς το γραφείο που ήταν η υπάλληλος που με είχε αναλάβει. Και τι κάνει η τελευταία; Δεν αρκέστηκε στο τερατώδες τελετουργικό του χαμόγελου και της καλημέρας. Όοοοχι. Σηκώθηκε απο την θέση της και μου έδωσε το χέρι. Ναι ναι, και όμως. Χωρίς καμιά ντροπή. Και αφου το είχε φτάσει εκεί, άρχισε να το ξεσκίζει το ζήτημα. Δηλαδή; Μου είπε «καθίστε». Με γλένταγε η τύπισσα! Και περίμενε να κάτσω πρώτα, πριν κάτσει αυτή.\nΚαι μετά συνέχισε δίχως έλεος. Με άκουσε προσεκτικά. Σημείωσε ΟΛΑ όσα της είπα. Καταχώρισε τα στοιχεία μου στο σύστημα. Και το επιστέγασμα; Απάντησε σε ΟΛΕΣ τις ερωτήσεις μου. Α! Μάλιστα σε κάποια φάση, είχε κολλήσει το σύστημα και αναθάρρησα σκεπτόμενος ότι κάτι πάει καλά επιτέλους. Αλλά δε με άφησε να το χαρώ. Γιατί; ΜΟΥ ΖΗΤΗΣΕ ΣΥΓΝΩΜΗ ΠΟΥ ΜΕ ΚΑΘΥΣΤΕΡΕΙ! Ε άντε και γαμήσου. Βάρβαρη.\nΚατάλαβες φίλε μου; Εκεί που έχεις συνηθίσει, έχεις βρεί ένα κώδικα επικοινωνίας με τον δημόσιο τομέα, έρχεται η κάθε βλαχάρα και σου ταράζει την ψυχική σου υγεία.\nΑ στα διάλα πια.\n24-09-2018, 09:57 PM #2\n25-09-2018, 12:13 AM #3\nΕνα θα σας πω....Πρωτοδιαβασα το κειμενο οταν περιμενα στο ΙΚΑ για κατι δουλειες...Εκλαιγα αλλα οχι απο τα γελια....\n25-09-2018, 08:52 AM #4\nThanked 303 Times in 240 Posts\nΓενικά έτσι ειναι παντου με τις δημόσιες υπηρεσίες . Το μόνο στραβό που μπορει να σου κάτσει ειναι η περίπτωση να ειναι εξω απο τους κανονες και τις οδηγίες τους .\nΕκεί την εκατσες την βάρκα για να βρουν ακρή . Γενικά τους αρέσει η ρουτίνα σε αυτά και εαν βγούν απο τα νερά τους , τους χάλασες την μέρα .\nΑν βέβαια , εχεις στο μυαλό σου οτι πας σε Ολλανδικη υπηρεσία και πας με το στιλ τους , τότε ουυυυ σουπερ , θα τελειώσεις μπαμ μπαμ .\n25-09-2018, 06:19 PM #5\nΜα τόσο άσχημα είναι στην Ολλανδία ;\nNantuko τι κάνεις ;\nΚαιρό έχουμε να τα πούμε ;\n25-09-2018, 08:42 PM #6\nΚαλά είμαι . Απλά τρέψω με πολλά και πάλι καλά που προλάβαινω να διαβάζω και το φορουμ :)\nΕσυ ολα καλα ?\n29-09-2018, 08:23 AM #7\nΝαι καλά είμαι ! Σ'ευχαριστώ πολύ !


Ο Sky Italia ξεκίνησε μία νέα επίγεια υπηρεσία 15 καναλιών, μετά τη συμφωνία που υπογράφηκε τον Μάρτιο με την Mediaset. Τα κανάλια TV 8, Cielo και SkyTg24 ήταν ήδη παρόντα στην επίγεια ψηφιακή τηλεόραση της Ιταλίας. Σε συνέντευξη Τύπου στο Μιλάνο, ο διευθύνων σύμβουλος του Sky στην Ιταλία, Andrea Zappia, έδωσε λεπτομέρειες για τα νέα συνδρομητικά πακέτα...\nΟ Sky Italia ξεκίνησε μία νέα επίγεια υπηρεσία 15 καναλιών, μετά τη συμφωνία που υπογράφηκε τον Μάρτιο με την Mediaset.\nΤα κανάλια TV 8, Cielo και SkyTg24 ήταν ήδη παρόντα στην επίγεια ψηφιακή τηλεόραση της Ιταλίας.\nΣε συνέντευξη Τύπου στο Μιλάνο, ο διευθύνων σύμβουλος του Sky στην Ιταλία, Andrea Zappia, έδωσε λεπτομέρειες για τα νέα συνδρομητικά πακέτα για λήψη μέσω δορυφόρου, πλέον και μέσω οπτικών ινών, με την εισαγωγή ενός νέου αποκωδικοποιητή.\nΗ επίγεια προσφορά αποτελείται από δύο πακέτα. Το Sky TV διατίθεται στα € 19,90 και περιλαμβάνει τα κανάλια Sky Uno, Sky Atlantic, Fox, National Geographic, Sky TG24 και τα κανάλια Mediaset Premium Action, Premium Crime, Premium Joi, Premium Stories, Premium Cinema, Premium Cinema Energy, Premium Cinema Emotion και την Premium Cinema Comedy.\nΤο δεύτερο πακέτο "Sky Sport" κοστίζει €10 και περιλαμβάνει το Sky Sport 24 και το Sky Sports 1. Μέχρι τις 30 Ιουνίου και τα δύο πακέτα θα είναι διαθέσιμα σε μία προνομιακή τιμή 19,90 ευρώ το μήνα, για ένα χρόνο.\nΗ κορυφαία πλατινένια έκδοση του Sky Q box έχει ήδη πουλήσει 100.000 μονάδες στην Ιταλία. Το Platinum διαθέτει μνήμη 2 terabyte που καταγράφει μέχρι και 1.000 ώρες περιεχομένου HD και έως και 4 προγράμματα ταυτόχρονα.\nΤώρα θα προστεθεί και ο αποκωδικοποιτής για τη μαζική αγορά, Sky Q Black.\nΤο Σεπτέμβριο το νέο ηχοσύστημα Sky Soundbox θα κυκλοφορήσει στην ιταλική αγορά.\nΤο Netflix θα ενσωματωθεί από το πρώτο τρίμηνο του 2019 μαζί με την πολύ-αναμενόμενη έκδοση λήψης αποκλειστικά μέσω οπτικής ίνας του Sky Q.


Ο αγαπημένος Μαθητής που έγειρε στο στήθος του ΕΝΟΣ και έζησε με υπομονή και πραότητα τους διωγμούς στην εξορία της Πάτμου, διδάσκοντας την αρετή των αρετών, την ΑΓΑΠΗ. Παρακολουθούμε βήμα-βήμα τη ζωή του φτάνοντας στο σπήλαιο της Πάτμου, όπου θεία παραχωρήσει, γράφεται η Αποκάλυψη.\nΠεριέχει και ΠΑΡΑΚΛΗΤΙΚΟ ΚΑΝΟΝΑ\nΙωάννης ο Θεολόγος, ο Υιός της βροντής, ο αγαπημένος μαθητής του Κυρίου.\nΟ ταπεινός ψαράς της Γαλιλαίας, γιος του Ζεβεδαίου, ακολουθεί τον Ιησού στο κάλεσμά Του, γίνεται μαθητής Του και μένει κοντά Του ως τη σταυρική θυσία Του.\nΣτον Ιωάννη εμπιστεύεται τη μητέρα Του πάνω από το σταυρό. Μετά την Αγία Ανάσταση ξεκινάει το οδοιπορικό του που καταλήγει στην Πάτμο. Εκεί δίνει γενναίους αγώνες. Το Άγιο Πνεύμα οδηγεί τη σκέψη του και την καρδιά του, για να γράψει μέσα στο Σπήλαιο την "Αποκάλυψη".\nΌραμα ουρανού, σάλπιγγα αφυπνίσεως, τραγούδι αγγέλων...\nΗ αφηγηματική αυτή βιογραφία σε βοηθάει να γνωρίσεις βήμα προς βήμα τη ζωή και το έργο του Ευαγγελιστού και Αποστόλου Ιωάννη, Θεολόγου και μαθητού της ΑΓΑΠΗΣ!\nΑρχική Προϊόντα Βίοι Αγίων Ιωάννης ο Θεολόγος, Ο Υιός της βροντής


Σίσι: Θα απαντήσουμε με σφοδρότητα στην επίθεση στο Σινά - OnAlert.gr\nΣίσι: Θα απαντήσουμε με σφοδρότητα στην επίθεση στο Σινά\n24.11.2017 | 21:23\nΟ πρόεδρος της Αιγύπτου Άμπντελ Φάταχ Αλ Σίσι υποσχέθηκε ότι θα απαντήσει με «σφοδρότητα» μετά την επίθεση εναντίον τεμένους που στοίχισε τη ζωή σε τουλάχιστον 235 ανθρώπους στο βόρειο Σινά.\n«Οι ένοπλες δυνάμεις και η αστυνομία θα εκδικηθούν για τους μάρτυρές μας και θα αποκαταστήσουν την ασφάλεια και τη σταθερότητα απαντώντας με πυγμή πολύ σύντομα», δήλωσε ο κ. Σίσι κατά τη διάρκεια τηλεοπτικού διαγγέλματος.\nΤο τέμενος Αλ Ράουντα, στην πόλη Μπιρ Αλ Αμπέντ, κοντά στην Αλ Αρίς, δέχθηκε την επίθεση την ώρα της προσευχής της Παρασκευής. Η τοπική αστυνομία δήλωσε ότι άνδρες επάνω σε οχήματα 4x4 άνοιξαν πυρ κατά των πιστών.\nΗ Αίγυπτος παλεύει ενάντια σε ισλαμιστικό αντάρτικο στην περιοχή της χερσονήσου του Σινά, το οποίο έχει εντείνει τη δράση του από το 2013, όταν και ανετράπη από τον κοσμικό αρχιστράτηγο Σίσι ο ισλαμιστής πρόεδρος της Αιγύπτου Μοχάμεντ Μόρσι.\nΠηγές από την περιοχή αναφέρουν ότι στόχος ήταν υποστηρικτές των αρχών ασφαλείας, οι οποίοι προσεύχονταν μέσα στο τέμενος.\nΜολονότι ουδεμία οργάνωση έχει αναλάβει την ευθύνη, οι περισσότεροι θεωρούν ότι πίσω από την επίθεση κρύβεται η λεγόμενη «Επαρχία του Σινά», αιγυπτιακό τμήμα του Ισλαμικού Κράτους.\nTags: ΣΙΣΙ-ΣΙΝΑ,ΕΠΙΘΕΣΗ ΣΙΝΑ,ΑΙΓΥΠΤΟΣ,ΔΕΛΤΙΟ


ΥΓΕΙΑ – Σελίδα 9 – Voice News\nΗλεκτροκίνηση: Κατατέθηκε το νομοσχέδιο – Τα οφέλη της αγοράς ηλεκτρικού οχήματος….\nΚορονοϊός: Αδειο το Μοναστηράκι, σε απόγνωση οι επιχειρηματίες….\nΑναβολή της δίκης του αστυνομικού που “απέτρεψε σύλληψη κουκουλοφόρου” στα επεισόδια….\nΚαύσωνας – αντιμετώπιση: 4 κόλπα για μέσα στο σπίτι….\nΤι να κάνετε για να λειτουργεί πιο οικονομικά το air condition….\nΓκρέιπφρουτ: Με ποια φάρμακα αλληλεπιδρά – Προσοχή….\nΜύκονος-Σαντορίνη: Άδεια νησιά, κλειστά μαγαζιά και εργαζόμενοι στον αέρα….\nΣάλος με τον Μπέιλ που… κοιμήθηκε στον πάγκο της Ρεάλ την ώρα του ματς…\nΤο νέο αφήγημα Ερντογάν με την Αγιά Σοφιά: Τι επιδιώκει με την «τριλογία των τζαμιών»…..\nΤραυματισμοί του καλοκαιριού και πώς να τους προλάβουμε!\nΓια τους τραυματισμούς του καλοκαιριού και πώς μπορούμε να τους προλάβουμε μιλάει στο Πρακτορείο Fm και στην εκπομπή της Τάνιας Η. Μαντουβάλου «104,9 Μυστικά Υγείας» ο φυσικοθεραπευτής, ειδικός μυοσκελετικής και αθλητικής αποκατάστασης Γιάννης Μυσίρης. Σύμφωνα με τον ειδικό, τα συνηθέστερα αθλήματα του καλοκαιριού στην Ελλάδα διακρίνονται σε δύο κατηγορίες.\nΔεν πιάνει με τίποτα η δίαιτα; Μπορεί να φταίνε τα γονίδια σας…\nΚορονοϊός: ΑΥΤΗ είναι η ομάδα αίματος που αυξάνει τον κίνδυνο…\nΚορονοϊός ή εποχική αλλεργία; Διαφορές στα συμπτώματα…..\nΚαθώς η πανδημία του κορονοϊού είναι σε ύφεση, αλλά δεν έχει περάσει ακόμα, υπάρχει η πιθανότητα κάποιος να μπερδέψει τα συμπτώματα της νόσου COVID-19 με εκείνα από τις αλλεργίες στην άνοιξη.\nΔερματίτιδα και έκζεμα: Τι να προσέχετε με τον καλοκαιρινό ήλιο…..\nΤι γίνεται όταν ο ιδρώτας δημιουργεί εξάνθημα – Τι να κάνετε…..\nΚάπνισμα: Πόσο επικίνδυνο είναι ακόμη και μετά τη διακοπή του-Γιατί;\nΈρευνα από το πανεπιστήμιο του Σαν Ντιέγκο έδειξε πως σε περιβάλλοντα που έχουν εκτεθεί σε καπνό τσιγάρου, οι επιφάνειες μπορεί να έχουν έως και 50 φορές υψηλότερα επίπεδα τοξικών καταλοίπων από ένα νέο διαμέρισμα καπνιστών…\nΣελίδα 9 από 358« First...«7891011\t»\t203040...Last »


Tommy Hilfiger Φυλλάδιο από 01/05/2022 || Προσφορές Μάιος\nTommy Hilfiger Φυλλάδιο από 01/05/2022 | Προσφορές και Εκπτώσεις\nΦυλλάδια Tommy Hilfiger\nΟι Tommy Hilfiger προσφορές είναι πασίγνωστες\nΕάν σκεφτεί κανείς τις λέξεις μόδα, κομψότητα και στυλ, τότε ένα πράγμα του έρχεται στο μυαλό: Ο Tommy Hilfiger κατάλογος! Η πασίγνωστη εταιρία κυκλοφορεί ανά τακτά χρονικά διαστήματα φυλλάδια και ενημερωτικά έντυπα προσφορών, στα οποία οι καταναλωτές μπορούν να βρουν ασυναγώνιστες τιμές και ευκαιρίες στις οποίες δύσκολα κανείς μπορεί να αντισταθεί. Οι προσφορές ανανεώνονται συνέχεια και έτσι οι πολίτες που θέλουν να κάνουν τα ψώνια τους μπορούν να οργανωθούν εγκαίρως και να προγραμματίσουν τις αγορές τους.\nΟι Tommy Hilfiger προσφορές άλλωστε είναι τόσο γνωστές που οι καταναλωτές τις προσμένουν κάθε φορά με μεγάλη ανυπομονησία. Αμέσως μόλις εκδοθεί ο νέος κατάλογος τις γνωστής εταιρίας άλλωστε, γίνεται ανάρπαστος μέσα σε μερικά λεπτά. Στο “Tommy Hilfiger - Φυλλάδιο”, που είναι ισχύ από 01/05/2022 μπορεί κανείς να καταλάβει τον λόγο! Ρίξτε μια ματιά εδώ και σίγουρα θα βγείτε κερδισμένοι. Τα πιο γνωστά προϊόντα της μεγάλης αλυσίδας καταστημάτων βρίσκονται ήδη σε κατάρρευση τιμών και σας περιμένουν να τα ανακαλύψετε όλα και να επιλέξετε αυτά που σας ταιριάζουν γάντι.\nΤα καταστήματα Tommy Hilfiger ξεχωρίζουν\nΗ υψηλή αισθητή που συναντά κανείς στις Tommy Hilfiger εκπτώσεις, αποτυπώνει την ευρύτερη φιλοσοφία και κουλτούρα της εταιρίας. Τα καταστήματα της γνωστής αλυσίδας λειτουργούν σε δεκάδες πόλεις ανά τον κόσμο, όπως Θεσσαλονίκη, Μαρούσι, Βόλος, Γλυφάδα, Ηράκλειο και Πάτρα και ανήκουν στην κατηγορία Μόδα. Στην ίδια που ανήκουν και εταιρίες όπως Bershka, BSB, Doca και Zara, τα οποία επίσης αξίζει να επισκεφθείτε για να κάνετε έρευνα αγοράς και να βγείτε ακόμη πιο κερδισμένοι στις αγορές σας.\nΓια το ακριβές ωράριο λειτουργίας των καταστημάτων μπορεί κανείς να βρει πληροφορίες στο Kimbino καθώς και στην επίσημη ιστοσελίδα της εταιρίας στο gr.tommy.com. Μια γρήγορη επίσκεψη και αρκεί για να σας πείσει πως η Tommy Hilfiger New Collection Μάιος 2022 σας αξίζει και μάλιστα με το παραπάνω.\nΑυτό που έχει καταφέρει όμως η γνωστή αλυσίδα καταστημάτων είναι το να την ξεχωρίζουν οι καταναλωτές μόνο από το σήμα της! Βλέποντας και μόνο κανείς τα γνωστά χρώματα, μπλε, άσπρο, κόκκινο, ξέρει αμέσως πως ακολουθούν οι Tommy Hilfiger προσφορές. Πρόκειται για μια μεγάλη επιτυχία που έχει καταφέρει το εν λόγω brand και το έχει καθιερώσει ως εύκολα αναγνωρίσιμο από τους καταναλωτές.\nΔεν προκαλεί καμία εντύπωση που οι Tommy Hilfiger εκπτώσεις γίνονται κυριολεκτικά ανάρπαστες κάθε φορά. Αυτό άλλωστε ήταν και ο κύριος στόχος του ιδρυτή της εταιρίας που παραμένει μέχρι και σήμερα ο βασικός σχεδιαστής των προϊόντων της και διατηρεί τον ηγετικό ρόλο σε όλα τα στάδια σχεδιασμού των προϊόντων. Είναι κάτι άλλωστε που κάνει με μεγάλη επιτυχία από το 1985, όταν και ιδρύθηκε ο παγκόσμιος κολοσσός που προσφέρει κορυφαίο στυλ και ποιότητα στους καταναλωτές.\nΗ Tommy Hilfiger γκάμα δεν περνά απαρατήρητη\nΟι Tommy Hilfiger προσφορές, αν και υψηλής ποιότητας και αισθητικής, σίγουρα δεν είναι για λίγους και εκλεκτούς. Η μεγάλη ποικιλία και γκάμα προϊόντων που διαθέτει η γνωστή αλυσίδα καταστημάτων την έχουν κάνει προσιτή σε όλους.\nΟι κολεξιόν TOMMY HILFIGER και TOMMY JEANS καθώς και ένα μεγάλο εύρος συλλογών όπως οι HILFIGER COLLECTION, TOMMY HILFIGER TAILORED και TommyXGigi είναι πολύ δημοφιλείς. Οι καταναλωτές ξεφυλλίζοντας το Tommy Hilfiger - Φυλλάδιο μπορούν άλλωστε να βρουν ανδρικά, γυναικεία και παιδικά αθλητικά ενδύματα, αξεσουάρ και υποδήματα σε πραγματικά ασυναγώνιστες τιμές. Έτσι μπορούν να επωφεληθούν και να προμηθευτούν υψηλής ποιότητας είδη ένδυσης και υπόδησης, καθώς και αξεσουάρ, σε πραγματικά χαμηλές τιμές.\nΟ Tommy Hilfinger κατάλογος τα έχει όλα αυτά συγκεντρωμένα και σας περιμένει να τον ανακαλύψετε σήμερα!\nΤο Kimbino δεν είναι απλά ένας εύκολος τρόπος για να βρει κανείς συγκεντρωμένα όλα τα φυλλάδια από δεκάδες καταστήματα. Είναι μια ευχάριστη και πρωτότυπη εμπειρία που κυριολεκτικά λύνει τα χέρια χιλιάδων καταναλωτών. Βρείτε ό,τι ψάχνετε σε προσφορές από σούπερ μάρκετ, γνωστές αλυσίδες με καλλυντικά, προϊόντα μόδας και ομορφιάς. Στην ιστοσελίδα Kimbino.gr υπάρχουν καθημερινά όλα τα νέα φυλλάδια προσφορών και περιμένουν να τα ανακαλύψετε. Εκτός από τα φυλλάδια Tommy Hilfiger, μπορείτε επίσης να βρείτε προσφορά δράσης από άλλες γνωστές μάρκες.


ΕΘΝΙΚΑ ΘΕΜΑΤΑ-ΕΛΛΑΔΑ: Τουρκία: Δέκα συλλήψεις «γκιουλενιστών» στα σύνορα με την Ελλάδα\nΤουρκία: Δέκα συλλήψεις «γκιουλενιστών» στα σύνορα με την Ελλάδα\nΈνταση στα σύνορα με την Ελλάδα προκλήθηκε σήμερα στην πλευρά της Τουρκίας, όταν οι αρχές περιόρισαν και συνέλαβαν συνολικά δέκα άτομα, ως ύποπτα μέλη της οργάνωσης FETO του Φετουλάχ Γκιουλέν. Οι συλληφθέντες, σύμφωνα με τις τουρκικές αρχές, εντοπίστηκαν στην επαρχία Εντιρνέ. Οι έξι από τους δέκα είχαν παυθεί από τα καθήκοντά τους, ως ύποπτοι για συμμετοχή στο πραξικόπημα της 15ης Ιουλίου 2016, για το οποίο ο Ρετζέπ Ταγίπ Ερντογάν κατηγορεί ευθέως τον Φετουλάχ Γκιουλέν. Ανάμεσα στους συλληφθέντες βρίσκονται και παιδιά.\nΟ ένας από τους υπόπτους είναι γιατρός, ο δεύτερος ήταν στρατιωτικός και οι υπόλοιποι καθηγητές. Όπως υποστηρίζουν οι τουρκικές αρχές, τα 10 άτομα επιχειρούσαν να μεταβούν στην Ελλάδα.


Με αφορμή το θέατρο...: Σοφία Λασκαρίδου – Το Ταξίδι μιας ζωής\nΑναρτήθηκε από αλκιμήδη στις 5:28 μ.μ.\nΕμένα μ άρεσε ο κύριος Θηβαίος...\nΒέβαια, σε καμία περίπτωση δεν έχω την πείρα σου στο θέατρο, οπότε νομίζω ότι γιαυτό μου άρεσε...\nΠάντως, με τα τραγούδια\n(πρώτον) διακοπτόταν οι μονόλογοι της πρωταγωνίστριας κι έτσι αλάφραινε λίγο το έργο, αλλά επίσης\n(δεύτερον) η φωνή του σε συνδυασμό με τους στίχους δημιουργούσαν συγκίνηση, βοηθούσαν στο να μεταδοθεί η ένταση των συναισθημάτων.\n(Λέω, τώρα εγώ...)\nΜαρτίου 07, 2007 5:11 μ.μ.\nΤο' χουν αυτό το πρόβλημα οι μουσικοί, να στέκονται αμήχανοι στη θεατρική σκηνή και στα τεκταινόμενα. Δεν ξέρω αν είχες δει το καλοκαίρι το "Θρήνοι γυναικών του Σοφοκλή", απ' τον Νίκο Ξυδάκη. Κι εκεί, ο Ξυδάκης στεκόταν αμήχανος έχοντας τον ρόλο του αφηγητή, λίγο σαν ξένο σώμα.\nΑνεξάρτητα τώρα: τη Χρυσάνθη Δούζη την εκτιμώ πολύ και νομίζω ότι γίνεται καλή κι αθόρυβη δουλειά στο θέατρο της Άνοιξης. Λυπάμαι που έχω να το επισκεφτώ τουλάχιστον 3 χρόνια.\nΜαρτίου 08, 2007 1:14 μ.μ.\nκι εμένα μου άρεσε η μουσική. Πιστεύω αν έλειπε η μουσική το έργο θα ήταν πολύ κουραστικό και δε θα είχε τη μαγία που είχε. Απλά θα την ήθελα με κάποιο άλλο τρόπο ενταγμένη.\nΑ θα σας μαλώσω εσάς τους θεατρολόγους. Να το επισκέπτεστε το θέατρο της άνοιξης, κάνει ειλικρεινή δουλειά αν μη τι άλλο.\nΣτους θρήνους γυναικών δε μου είχε φανεί αμήχανη η παρουσία των μουσικών γενικά, ούτε του κ. Ξυδάκη. Εξάλλου, μου άρεσε τόσο εκείνη η παράσταση (ακείνο το θεμελιώστε με αντηχεί ακόμη στα αυτιά μου). Εσύ βεβαία, με τη Ντόλλυ δίπλα σου, που να μπορέσεις να συγκεντρωθείς :)\nΜαρτίου 09, 2007 10:47 π.μ.\nΠήρε καλές κριτικές στο mixtape\nΑπριλίου 10, 2007 3:45 μ.μ.\nΝίκο σε ευχαριστώ για το λινκ\nΚαι εμένα μου άρεσε καλέ!\nΑπριλίου 11, 2007 10:44 π.μ.


Στην αντεπίθεση πέρασε η Δόξα Δράμας σχετικά με την αναβολή του αγώνα της πρεμιέρας με τα Χανιά αλλά και αυτού που ακολουθεί με τον Εργοτέλη την 2η αγωνιστική λόγω της εκρεμμότητας που υπάρχει με την Ε.Ε.Α.\nΜε νέα ανακοίνωση της την Παρασκευή το βράδυ η ομάδα της Δράμας εξαπολύει επίθεση στην Κυβέρνηση, την Ε.Ε.Α και την Super League 2 για το συγκεκριμένο θέμα και καλεί όλες τις εμπλεκόμενες πλευρές να αναλάβουν τις ευθύνες τους.\nΑναλυτικά η σχετική ανακοίνωση της Δόξας Δράμας:\n«Δόξα Δράμας ώρα …. «ΜΗΔΕΝ» !\nΚαθώς άρχισε η αντίστροφη μέτρηση για να καταλάβει ολόκληρο το Πανελλήνιο τι είναι ΔΙΚΑΙΟ και τι ΟΧΙ θα θέλαμε με κάθε ειλικρίνεια να θέσουμε 2 βασικά ερωτήματα σε κάθε αρμόδια αρχή και κυριότερο προς τον υφυπουργό αθλητισμού κ.Λευτέρη Αυγενάκη.\n2Ο Είναι ΔΙΚΑΙΟ ή ΑΔΙΚΟ μια ομάδα που δεν έχει την παραμικρή εμπλοκή σε στημένα παιχνίδια και δεν έχει δώσει το παραμικρό δικαίωμα στην ελληνική πολιτεία να μην μπορεί να αγωνιστεί στο πρωτάθλημα;\nΉρθε η ώρα της αλήθειας!\nΚυβέρνηση , ΕΕΑ και SL2 ας αναλάβουν τις ευθύνες τους».\nSL2: Ορίστηκε το Ξάνθη - Δόξα Δράμας\nSuper League 2: Πρώτος σκόρερ του α΄γύρου ο Κάστρο , ακολουθεί ο Γκίνη του Ο.Φ.Ι


Οδηγίες προφύλαξης από τους αγριόχοιρους - Ηλεία Live! Όλες οι ειδήσεις και τα νέα της Ηλείας και της Ελλάδας\nΟ αγριόχοιρος είναι είδος παμφάγο. Τρέφεται κυρίως με βελανίδια, κάστανα, διάφορα φρούτα, καρπούς, ρίζες και βολβούς, τα οποία βγάζει σκάβοντας το έδαφος.\nΟι επιδρομές του είναι συχνές σε καλλιέργειες με πατάτες, παντζάρια και καλαμπόκια. Το διαιτολόγιο του συμπληρώνεται με μανιτάρια, σκουλήκια, σαλιγκάρια, προνύμφες εντόμων, έντομα, αμφίβια, μικρά ερπετά, τρωκτικά, αυγά εδαφόβιων πτηνών αλλά και νεκρά ζώα. Είναι δασόβιο είδος και ζει σε μητριαρχικά οργανωμένες αγέλες. Σε αυτές τις οικογενειακές ομάδες αποκλείονται τα μεγάλα αρσενικά. Κατά τη διάρκεια της ημέρας παραμένει κρυμμένος και βγαίνει για τροφή κυρίως κατά τη διάρκεια της νύχτας.\nΟ αγριόχοιρος δεν είναι επιθετικός προς τον άνθρωπο, αντιθέτως όταν αντιλαμβάνεται την ανθρώπινη παρουσία τρέπεται σε φυγή.\nΣυστάσεις προς δημότες ορεινών και ημιορεινών περιοχών\nΠΔΕ: Έλεγχοι και κατασχέσεις στην εφοδιαστική αλυσίδα κρέατος κατά την περίοδο του Πάσχα από τις κτηνιατρικές υπηρεσίες\nΛιβανός: Στόχος μας η προστασία του καταναλωτή και των ελληνικών προϊόντων\nΣτα Ηλειακά Βιομηχανικά Σφαγεία o Θ. Βασιλόπουλος\nΣυστηματικοί έλεγχοι στην αγορά από τις Κτηνιατρικές Υπηρεσίες της Περιφέρειας Δυτ. Ελλάδας ενόψει του Πάσχα\nΜε απόφαση Λιβανού συγκροτήθηκε Ομάδα Εργασίας για ελέγχους εισαγομένων αμνοεριφίων και αποτροπής των «ελληνοποιήσεων»


Πώς θα τον κάνεις να σε θέλει... τρελά! | womannow.gr | Oμορφιά, Μόδα, Ψυχολογία, Άντρες, Καριέρα, Παιδί, Συνταγές, Διατροφή και όλα όσα Ενδιαφέρουν μια Γυναίκα με Στυλ!\nΖητάς συμβουλές και γνώμες από τις φίλες σου όταν τις συναντάς για να τον κάνεις να σε θέλει τρελά κι εκείνες σου δίνουν την δική τους άποψη, με βάση πάντα τις δικές τους εμπειρίες και τη ζωή τους! Να πάω μαζί του για μπάνιο; Ρωτάς. Να πας λέει η μία, να μην πας λέει η άλλη, να πας αργότερα λέει η τρίτη. Τι πρέπει να κάνεις, αφού είσαι ερωτευμένη κι εκείνος ακόμη δεν έχει πέσει στα... δίχτυα σου. Εμείς σου δίνουμε μερικές ιδέες, που είναι σίγουρες και τ΄αποτελέσματα θα είναι θεαματικά!\n1. Μην είσαι πάντα διαθέσιμη\nΑυτό είναι το πιο γνωστό και σίγουρο κόλπο για να τον κάνεις να τρέχει από πίσω σου. Αλλά θέλει τρόπο. Θα πρέπει δηλαδή πρώτα να έχετε αναπτύξει μια σχέση, φιλία εννοούμε, να περνάτε καλά μαζί όταν συναντιέστε για να "πιάσει" αυτό το κόλπο. Γιατί αλλιώς, απλώς δεν θα το καταλάβει. Μην το φθάσεις στα άκρα. Τη μια φορά θα μπορείς, την άλλη θα μπορείς λίγο αργότερα, την τρίτη δεν θα εμφανιστείς καθόλου. Τώρα βέβαια το καλοκαίρι αν βρίσκεστε σε μια παραλία κι ένα μπαρ, δεν θα κλειστείς στο σπίτι για να μην είσαι πάντα διαθέσιμη, Άρα, εκεί που θα είστε στην παραλία, πριν φύγει εκείνος θα φύγεις, λέγοντας ότι πρέπει να κάνεις κάτι δουλειές ή το βράδυ που θα έχετε ραντεβού για φαγητό και ποτό όλη η παρέα, εσύ θα πας είτε πολύ πιο αργά, επικαλούμενη πως θες να φας με τους γονείς σου, είτε θα πας μονο στο μπαρ.\n2. Μην φοβάσαι στις σιωπές\nΚάθεστε μαζί, μιλάτε και ξάφνου δεν έχετε τι άλλο να πείτε. Στίβεις το μυαλό σου να πιάσεις μια καινούργια κουβέντα, μέχρι που ξεκινάς να μιλάς για τον καιρό, το φεγγάρι ή οποιαδήποτε άλλη σαχλαμάρα που στην πραγματικότητα κανέναν δεν ενδιαφέρει. Μην έχεις άγχος για τις σιωπές και τα κενά. Είναι ανθρώπινο, κι από το να λες πράγματα που δεν έχουν κανένα ενδιαφέρον καλύτερα να μην μιλάς καθόλου. Ασε δε που φαίνεται έτσι το άγχος σου, να γεμίσεις τις σιωπές.\n3. Να είσαι ενδιαφέρουσα, να μιλάς αλλά και ν΄ακούς\nΜίλα γι αυτά που ξέρεις, αυτά που σε ενδιαφέρουν και ρώτησέ τον γι αυτά που δεν γνωρίζεις. Άκουσέ τον με προσοχή και μάθε από αυτά που σου λέει. Μια γυναίκα είναι πολύ ελκυστική όχι μόνο όταν ξέρει, αλλά κι όταν ρωτάει.\n4. Μη χάσεις την προσωπικότητά σου σε καμία στιγμή\nΠολλές γυναίκες (αλλά και άνδρες) στην προσπάθειά τους να κατακατήσουν κάποιον, λένε μερικές... υπερβολές που καμία σχέση δεν έχουν με την πραγματικότητα, μόνο και μόνο για να δείξουν πως έχουν κοινά ενδιαφέροντα. Εσύ μην το κάνεις, δεν έχει νόημα γιατί αν αύριο είστε μαζί με αυτόν τον άνθρωπο θα καταλάβει πως δεν ξέρεις σερφ και δεν σ΄αρέσει να παρακολουθείς ποδόσφαιρο. Πες την αλήθεια για όλα όσα σου αρέσουν και δεν σου αρέσουν. Έτσι θα δείξεις πως έχεις μια δυνατή προσωπικότητα με αυτοπεποίθηση.\n5. Φέρσου με τρόπο μια κρύο μια ζέστη\nΓνωστή και παλιά τεχνική που τρελαίνει τους άντρες. Εκεί που είστε κοντά και του πιάνεις που και που το χέρι γελώντας, απομακρύνσου, πήγαινε μια βόλτα κι όταν επιστρέψεις να είστε λιγότερο... ζεστή. Εκείνος θα περιμένει να επαναληφθεί η προηγούμενη συμπεριφορά, θα το δεις στο βλέμμα του αλλά εσύ, καθυστέρησέ το όσο μπορείς.\n6. Αργοπόρησε το σεξ\nΠροσπάθησε να αργοπορήσεις τη στιγμή που θα κάνετε σεξ κι αυτό όχι για να φανείς πιο... καλό κορίτσι, αλλά για να του ανάψεις τη φλόγα ακόμη περισσότερο και να σε κυνηγήσει. Γιατί κακά τα ψέματα, όσο πιο νωρίς μια γυναίκα πέφτει στο κρεβάτι, τόσο πιο νωρίς χάνει το ενδιαφέρον του ένας άντρας. Αυτό από τη στιγμή της γνωριμίας φυσικά, γιατί υπάρχουν άνθρωποι που γνωρίζονται χρόνια και μέσα σε μια νύχτα η σχέση τους μεταλλάσσεται, κάνουν σεξ και ζουν για πάντα ευτυχισμένοι. Αυτό είναι άλλο!\nΘες κι άλλα άρθρα για σχέσεις, παιδιά, στυλ, διατροφή, μακιγιάζ; Κάνε like στη σελίδα μας στο facebook, γιατί κάθε μέρα, κάτι νέο έχουμε για σένα\nμου αρέσει τι να κάνω\nΠώς θα τον κάνεις να σε θέλει... τρελά\nπώς θα τον κάνω να με ερωτευθεί\nΜοιράσου το link:http://womannow.gr/n/3292


RE/MAX Ελλάς | Διαμέρισμα 54 τμ, Πατήσια (231101077-74)\nΔιαμέρισμα - Ενοικίαση - Αθήνα (Κέντρο), Πατήσια\nΔιαμέρισμα 54 τμ, Πατήσια\nΑττική, Αθήνα (Κέντρο), Πατήσια\nΚΑΤΩ ΠΑΤΗΣΙΑ. Διαμέρισμα υπερυψωμένου ισογείου 54 τ.μ με ένα υπνοδωμάτιο,σαλόνι,κουζίνα,μπάνιο,διαμπερές,φωτεινό,μπαλκόνια σε πολύ καλή κατάσταση προς ενοικίαση. Κατάλληλο και για φοιτητές αφού ο χώρος έχει βιβλιοθήκη και γραφείο.. Στον χώρο θα παραμείνει γραφείο, βιβλιοθήκη, ψυγείο, κλιματισμός. 450 μέτρα απόσταση από τον ηλεκτρικό σταθμό του ΗΣΑΠ Κάτω Πατησίων και δίπλα σε Μ.Μ.Μ. Τιμή ενοικίου 400 ευρώ μηνιαίως.\nΜεταξύ 400 και 480 σε Πατήσια\nΠρος Πώληση σε Πατήσια\nΠρος Ενοικίαση σε Πατήσια


ΘΗΒΑ - Σελίδα 6 από 7 - NewsIT\nΘήβα: Διακοπή κυκλοφορίας λόγω αυξημένου κινδύνου πυρκαγιάς\nΜε απόφαση της Αντιπεριφερειάρχου της Π.Ε. Βοιωτίας κας Φανής Παπαθωμά απαγορεύεται η κυκλοφορία οχημάτων σε περιοχές της Θήβας την Πέμπτη 3 Αυγούστου 2017, λόγω αυξημένου κινδύνου πυρκαγιάς.\nΑπαγόρευση κυκλοφορίας σε δάση της Θήβας λόγω κινδύνου πυρκαγιάς\nΜε απόφαση της Αντιπεριφερειάρχου της Π.Ε. Βοιωτίας Φανής Παπαθωμά και λαμβάνοντας υπόψη τον Χάρτη Πρόβλεψης Κινδύνου Πυρκαγιάς της Γ.Γ.Π.Π (κατηγορία κινδύνου 4) που ισχύει για την Τρίτη 1/8/2017, απαγορεύεται η κίνηση και η κυκλοφορία οχημάτων και πεζών από την 12η βραδινή της 31ης Ιουλίου, ημέρα Δευτέρα, έως και την 12η βραδινή της 1ης Αυγούστου, ημέρα Τρίτη στις ακόλουθες περιοχές του Δήμου Θηβαίων:\nΣε καραντίνα 4 χωριά της Θήβας για ελονοσία\nΣε καραντίνα είναι τέσσερα χωριά του Δήμου Θηβαίων και συγκεκριμένα στη δημοτική ενότητα Πλαταιών, μετά από σχετική οδηγία του ΚΕΕΛΠΝΟ, λόγω του εγχώριου κρούσματος ελονοσίας που καταγράφηκε στην περιοχή πριν από δέκα ημέρες περίπου.\nΘρήνος για έναν 59χρονο ο οποίος ήταν καλεσμένος σε γάμο στο Μοσχοπόδι Θηβών...\nΘήβα: Τραυματισμός 8χρονου παιδιού από σφαίρα – Χάος με πυροβολισμούς, απειλές και ξύλο!\nΜία από τις σφαίρες που έπεφταν βροχή βρήκε το άτυχο παιδάκι στο μάτι. Μεταφέρθηκε σε νοσοκομείο και ακολούθησαν συλλήψεις...\nΘήβα: Σκοτώθηκε την ώρα που έκανε σέρβις στο αυτοκίνητό του – Θρήνος στο νοσοκομείο!\nΣυγκλονισμένη Θήβα από την αναπάντεχη τραγωδία. Οι γιατροί δεν κατάφεραν να κρατήσουν στη ζωή τον άτυχο άντρα...\nΒοιωτία: Σκοτώθηκε 22χρονος με μηχανή\nΑκόμη ένας νέος άνθρωπος άφησε την τελευταια του πνοή στην άσφαλτο...\nΦρίκη στη Θήβα – Φρέζα πολτοποίησε και έκοψε τα πόδια αγρότη!\nΤο τραγικό περιστατικό συνέβη νωρίς σήμερα το πρωί όταν ο άτυχος άνδρας πήγε στο χωράφι του για να φρεζάρει.\nΕγκαινιάστηκε το νέο hotspot της Θήβας! Παρών ο Μουζάλας [pics, vid]\nΤην ανησυχία του για το ενδεχόμενο εμφάνισης νέων μεταναστευτικών ρευμάτων προς τη χώρα μας με αφορμή τις τεταμένες ελληνοτουρκικές σχέσεις εξέφρασε ο Γιάννης Μουζαλας από τη Θήβα, όπου έδωσε το "παρών" στα εγκαίνια της νέας δομής φιλοξενίας προσφύγων στην περιοχή.\nΤροχαίο Αθηνών – Λαμίας: Σπαραγμός! Κόσμος από όλη την Ελλάδα στην κηδεία μάνας και παιδιού [vid]\n- Θρήνος στην Πτολεμαϊδα στις κηδείες της μητέρας και του τρίχρονο παιδιού της που σκοτώθηκαν ακαριαία\n- Τραγική φιγούρα ο Υπάτιος Πατμάνογλου που έφτασε υποβασταζόμενος και δείχνει να έχει καταρρεύσει\n- "Ποτάμια" τα δάκρυα από τους γονείς και τις αδερφές της άτυχης Αποστολίας\n- Βουβός ο πόνος των κατοίκων που ζουν το δράμα της οικογένειας\n- Κόσμος από όλη την Ελλάδα ταξίδεψε στην Πτολεμαΐδα για να συμπαρασταθεί στην οικογένεια\nΤροχαίο στην Αθηνών – Λαμίας: Η τραγική ειρωνεία του πατέρα [pics]\nΕίδε την μεγάλη του αγάπη να του παίρνει ό, τι πολυτιμότερο είχε. Η λατρεία του για την ταχύτητα, τα γρήγορα αυτοκίνητα και η τραγική ειρωνεία της υπόθεσης που συγκλόνισε το πανελλήνιο.\nΤροχαίο στην Αθηνών – Λαμίας: Σοκαριστικές εικόνες από τον απεγκλωβισμό [vid]\nΜια ανείπωτη τραγωδία που βύθισε στο πένθος τρεις οικογένειες και σόκαρε το πανελλήνιο. Το τροχαίο στην Αθηνών - Λαμίας έχει προκαλέσει θλίψη και αμέτρητα ερωτήματα.\nΤροχαίο στην Αθηνών – Λαμίας: Έρευνα για τη διαρροή του ανατριχιαστικού βίντεο!\nΡαγδαίες εξελίξεις στην υπόθεση του δυστυχήματος στην Αθηνών - Λαμίας, στο οποίο βρήκαν φρικτό θάνατο μία μητέρα με το παιδί της, αλλά και οι δύο άνθρωποι που επέβαιναν στην μοιραία Porsche.\nΤα παιχνίδια της μοίρας πίσω από το φρικτό τροχαίο στην Αθηνών Λαμίας – Σπαράζει καρδιές το δράμα δύο οικογενειών [pics, vids]\n- Ένα αγγελούδι τριών ετών, η μητέρα του και τα δύο άτομα που βρίσκονταν στην Porsche οι νεκροί του τροχαίου\n- Σπαρακτικά μηνύματα στo facebook για την 33χρονη μητέρα - Κατέρρευσε ο ιδιοκτήτης των Jumbo\nΣοκ στο πανελλήνιο από το πολύνεκρο τροχαίο στην Αθηνών Λαμιας – Γιος πασίγνωστου επιχειρηματία μέσα στην Porsche που σκότωσε μάνα και παιδί!\n- Πολύνεκρο τροχαίο στο 83ο χλμ της εθνικής οδού Αθηνών - Λαμίας, κοντά στο Ύπατο Θηβών\n- Διερχόμενη Porsche έπεσε πάνω στο σταματημένο Peugeot\nΈπιασαν την εγκληματική ομάδα που έκανε επιθέσεις στη γέφυρα της Θήβας [vid]\nΤέλος στη δράση πολυμελούς σπείρας που ήταν υπεύθυνη για τις επιθέσεις σε διερχόμενους οδηγούς, στη γέφυρα στο Πυρί της Θήβας έδωσε επιχείρηση της αστυνομικής διεύθυνσης Βοιωτίας.\nΒοιωτία: Πήγε να φροντίσει τα μελίσσια τη στιγμή που δεν έπρεπε και βρέθηκε με χειροπέδες [pic]\nΟ πρωταγωνιστής της υπόθεσης θα θυμάται για καιρό τις σκηνές που διαδραματίστηκαν. Δεν ήταν μόνος όπως πίστευε όταν πλησίασε...


Στην "ασφαλή" Τουρκία βίασαν και διαμέλισαν έγκυο γυναίκα πρόσφυγα - Το Περιοδικό\nΣτην "ασφαλή" Τουρκία βίασαν και διαμέλισαν έγκυο γυναίκα πρόσφυγα\nΔεν γλύτωσε ούτε ο 10 μηνών γιος της\nToPeriodiko admin team | 09/07/2017\nΗ φρίκη που βιώνουν οι πρόσφυγες δεν σταμάτα με την φυγή τους από τις εμπόλεμες περιοχές. Για πολλούς αντίθετα ξεκινά ακριβώς εκείνη την στιγμή, ακόμα και σε χώρες που η πεφωτισμένη ηγεσία της ΕΕ έκρινε ως… ασφαλείς. Εκεί, εκτός από την πείνα και την ανέχεια, πολλοί πρόσφυγες, κυρίως γυναίκες και παιδιά, βιώνουν και μια άλλου είδους εκμετάλλευση, από την οποία δεν καταφέρνουν όλοι να επιζήσουν. Τελευταίο θύμα αυτή της βίας που λαμβάνεις διαστάσεις χιονοστιβάδας το τελευταίο διάστημα ήταν μια πρόσφυγας από τη Συρία που ήταν έγκυος εννέα μηνών, η οποία βιάσθηκε και στη συνέχεια σκοτώθηκε μαζί με τον ηλικίας 10 μηνών γιο της στη βόρεια Τουρκία, όπως μετέδωσαν τα τουρκικά μέσα ενημέρωσης με φόντο την άνοδο των αντισυριακών αισθημάτων στη χώρα.\nΗ αποτρόπαια ιστορία επιβεβαιώθηκε από το ΑΠΕ, σύμφωνα με το οποίο, δύο άνδρες παραδέχθηκαν ότι παρέσυραν τη νεαρή γυναίκα μαζί με το βρέφος της μέσα σ’ ένα δάσος όπου και τη βίασαν, σύμφωνα με το πρακτορείο ειδήσεων Dogan. Στη συνέχεια συνέθλιψαν με πέτρες το κεφάλι της νεαρής γυναίκας και στραγγάλισαν το βρέφος της.Η γυναίκα αυτή, αν ζούσε, σήμερα θα ήταν μητέρα δύο παιδιών.\nΟι δολοφόνοι δεν ήταν ούτε περιθωριακά στοιχεία ούτε μεμονωμένες περιπτώσεις. Εργάζονταν στο ίδιο εργοστάσιο με τον σύζυγο του θύματός τους, με τον οποίο είχαν τσακωθεί μερικές ημέρες νωρίτερα. Ο ένας μάλιστα είναι παντρεμένος και πατέρας. Αμφότεροι συνελήφθησαν και ομολόγησαν. Η τραγική οικογένεια είχε φθάσει πέρυσι στην Τουρκία για να γλιτώσει από τον πόλεμο στη Συρία.\nΗ υπόθεση αυτή δεν είναι η μόνη. Στην γειτονική χώρα η ρατσιστική ρητορική γνωρίζει ακραία άνθιση. Οι τουρκικοί ιστότοποι κοινωνικής δικτύωσης έχουν κατακλυσθεί τις τελευταίες ημέρες με μηνύματα εναντίον των Σύριων. Χρήστες καλούν τους πρόσφυγες να γυρίσουν στη χώρα τους και τις αρχές να τους διώξουν. Υπενθυμίζεται πως η Τουρκία έχει υποδεχθεί σχεδόν τρία εκατομμύρια Σύριους πρόσφυγες, λόγω του πολέμου, η θέση των οποίων δυσχεραίνει μέρα με την μέρα.\nΗ κατάσταση έχει φτάσει σε τέτοιο σημείο που μέχρι και το αυταρχικό καθεστώς του Ερντογάν αναγκάστηκε να επέμβει. Το υπουργείο Εσωτερικών υποχρεώθηκε να αντιδράσει δημοσίως σε κατηγορίες ότι οι Σύριοι πρόσφυγες ευθύνονται για την άνοδο της εγκληματικότητας στην Τουρκία. Σύμφωνα με ανακοίνωση του, οι Σύριοι δεν εμπλέκονται παρά στο 1,32% των εγκλημάτων που έχουν διαπραχθεί από το 2014 έως το 2017.\nΒόλτα στο απόκρυφο Βερολίνο\nBrak & dj Moya, μαζί με Flaco στη Θεσσαλονίκη. Πέμπτη 6 Νοεμβρίου στη Μαύρη Τρύπα\nΜετά από την παρουσίαση του καινούργιου τους δίσκου “στέλνω ένα μήνυμα”, σε ένα πολύ δυναμικό live στην Αθήνα, ο Brak και ο dj Moya (Χνάρια) συναντιούνται στη Θεσσαλονίκη με τον Flaco και την μουσική του παρέα. Το hip-hop είναι εδώ, ευτυχώς…


ΦΚ Κολωνία με Στουτγκάρδη 20/02/2021 Συμβουλές στοιχημάτων\nΦΚ Κολωνία με Στουτγκάρδη | στοιχημα προγνωστικα δωρεαν\nΣημαντικές στατιστικές, προβλέψεις και συμβουλές μπροστά από τον επερχόμενο αγώνα 1. Bundesliga μεταξύ ΦΚ Κολωνία και Στουτγκάρδη, με ανάλυση ειδικών που σας βοηθά να στηρίξετε το φαβορί σας ενόψει του αγώνα. Μην χάσετε κάτι με την λεπτομερή προεπισκόπηση των αγώνων μας και τις καλύτερες συμβουλές.\n20/02/2021 14:30 1. BundesligaRheinenergiestadion | Κολωνία\nH(2 - 0)N(1 - 2)N(3 - 1)H(3 - 0)N(1 - 2)\nI(1 - 1)H(5 - 2)N(2 - 0)H(2 - 1)H(3 - 0)\nΦΚ Κολωνία Στουτγκάρδη\nΦΚ Κολωνία και Στουτγκάρδη επί του παρόντος προετοιμάζονται για την ισοπαλία τους την 20/02/2021 , με τους επισκέπτες να διατηρούν την εντυπωσιακή πορεία των αποτελεσμάτων τους ενώ ταξιδεύουν στο Rheinenergiestadion. Η ΦΚ Κολωνία είναι μία από τις πιο εξαιρετικές ομάδες του 1. Bundesliga τις τελευταίες εβδομάδες, και ένα άλλο θετικό αποτέλεσμα αναμένεται και αυτή τη φορά.\nΣτουτγκάρδη48%ΦΚ Κολωνία28%X24%Tρισδιάστατο στοίχημα\nΑνάλυση επίδοσης του ΦΚ Κολωνία και του Στουτγκάρδη\nΣτουτγκάρδη - ΦΚ Κολωνία1-123/10/2020\nΦΚ Κολωνία - Στουτγκάρδη2-304/03/2018\nΗ ΦΚ Κολωνία κατέγραψε 2 - 0 όταν έπαιξε εναντίον Άιντραχτ Φρανκφούρτης. την τελευταία φορά.\nΈχοντας σημειώσει συνολικά 3 γκολ στους τελευταίους αγώνες 10, η ΦΚ Κολωνία υπολογίζει κατά μέσο όρο 0.75 γκολ ανά παιχνίδι.\nΚατά τους τελευταίους 6 μήνες η ΦΚ Κολωνία έχει κερδίσει 5, ισοφαρίσει 5 και χάσει 10 τις αγώνες τους, δείχνοντας το είδος της μορφής τους που έχουν πριν από το ξεκίνημα του αγώνα.\nΗ Στουτγκάρδη κατέγραψε 1 - 1 όταν έπαιξε εναντίον Χέρτα Βερολίνου. την τελευταία φορά.\nΣτους προηγούμενους 10 αγώνες τους, Στουτγκάρδη σκόραρε συνολικά 7 γκολ, η οποία λειτουργεί με μέσο όρο 1.4 γκολ ανά παιχνίδι.\nΚατά τους τελευταίους 6 μήνες η Στουτγκάρδη έχει κερδίσει 6, ισοφαρίσει 8 και χάσει 7 τις αγώνες τους, δείχνοντας το είδος της μορφής τους που έχουν πριν από το ξεκίνημα του αγώνα.\nΗ συμβουλή ενόψει αγώνα για τον αγώνα 1. Bundesliga μεταξύ ΦΚ Κολωνία και Στουτγκάρδη\nΓια το επερχόμενο αγώνα μεταξύ ΦΚ Κολωνία και Στουτγκάρδη, η συμβουλή ειδικού μας είναι να βάζετε στοίχημα σε ένα Στουτγκάρδη στο σε αυτό το αποτέλεσμα. Με βάση τις αναλύσεις μας και τα στατιστικά στοιχεία πριν τον αγώνα, αυτή η προσφορά έρχεται με πιθανότητα 48 %.\nΚαλύτερη συμουλή: ΣτουτγκάρδηΠΑΙΞΕ ΝΟΜΙΜΑ


Φαίη Σκορδά για Sunday Live: «Πρέπει στο τέλος να αναλάβεις τις ευθύνες»\nΑρχική Uncategorized Φαίη Σκορδά για Sunday Live: «Πρέπει στο τέλος να αναλάβεις τις ευθύνες»\nΜετά τις πρώτες δηλώσεις που έκανε ο Νίκος Μουτσινάς για το τέλος του Sunday Live, η κουβέντα στο Πρωινό άναψε για τα καλά. Πρώτος τοποθετήθηκε ο Θέμης Γεωργαντάς, ο οποίος εξέφρασε τη διαφωνία του με όσα είπε ο παρουσιαστής:\n«Όταν μια εκπομπή έχει επιτυχία παίρνεις όλη την ευθύνη και λένε όλοι «ο παρουσιαστής». Αντίστοιχα και στην αποτυχία πρέπει πάλι εσύ να βγαίνεις μπροστά και να έχεις κομμάτι της ευθύνης. Δεν μπορείς να λες «δεν παίρνω ευθύνη», είσαι το μπροστινό πρόσωπο, είσαι ο επικεφαλής. Ο Μουτσινάς και η Ζέτα ήταν τα πρόσωπα του Sunday Live, προφανώς υπάρχει μερίδιο ευθύνης».\nΗ κουβέντα στο Πρωινό συνεχίστηκε και όταν η Φαίη Σκορδά πήρε τον λόγο, ανέφερε τα εξής: «Καλώς ή κακώς είναι τα νούμερα τηλεθέασης που σε κρατούν γιατί από αυτό ζουν και τα κανάλια. Θα πω κάτι πολύ σκληρό. Μια εκπομπή είναι ομαδική δουλειά, για μένα είναι μόνο ομαδική δουλειά. Η επιτυχία πρέπει να μοιράζεται σε όλη την ομάδα και η αποτυχία πρέπει να πηγαίνει στον παρουσιαστή. Γι’ αυτό το λόγο και εγώ πληρώνομαι περισσότερο από ότι πληρώνεται ο δημοσιογράφος. Γιατί πρέπει στο τέλος να αναλάβεις τις ευθύνες. Πολύ σκληρό και η ζωή δεν ξέρεις πώς θα στα φέρει κι εγώ τώρα είμαι στην ίδια θέση, αλλά όταν είναι ο μπροστάρης και βγαίνεις αυτή είναι η αλήθεια. Από εκεί και πέρα όμως δε σημαίνει ότι τα παιδιά δεν είναι ταλαντούχα. Για πολλούς λόγους ένα κόνσεπτ δεν πάει καλά και δυστυχώς, οι εποχές είναι τέτοιες που δεν υπάρχουν περιθώρια στο οικονομικό κομμάτι ενός καναλιού που είναι μια επιχείρηση».


Λίγη ακόμα υπομονή | Goal News Cy\nΑ' ΚΑΤΗΓΟΡΙΑΠΑΦΟΣΛίγη ακόμα υπομονή\nΟ κόσμος της Πάφου γκρινιάζει για την καθυστέρηση της ανακοίνωσης μετεγγραφών, ωστόσο η διοίκηση δεν ανησυχεί. Όπως μας ειπώθηκε, δεν μπορεί να γίνει αλλιώς και εντός της εβδομάδας θα γίνουν γνωστά τα πρώτα αποκτήματα.\n«Έχουμε προχωρήσει σε συμφωνία με ποδοσφαιριστές και πριν από την έναρξη των εργομετρικών εξετάσεων (σ.σ.: αύριο Τρίτη 27 Ιουνίου), θα έχουμε ανακοινώσεις», λένε οι παράγοντες του συλλόγου.\nΕπομένως, οι οπαδοί των μπλε θα πρέπει να κάνουν λίγη ακόμα υπομονή. Σύμφωνα με πληροφορίες μας, οι Έρολντ Γκουλόν και Ραφαήλ Γιαγκουδάκης αναμένεται να συμπεριληφθούν στις ανακοινώσεις. Από εκεί και πέρα, γίνονται επαφές για την απόκτηση του Θωμά Ιωάννου, με τη μορφή δανεισμού από την ΑΕΚ.\nΣτο μεταξύ, αύριο αναμένεται να δοθούν λεπτομέρειες από τη διοίκηση για την προετοιμασία. Τις πρώτες ημέρες του Ιουλίου θα γίνει η ανοικτή προπόνηση, ενώ το βασικό στάδιο θα πραγματοποιηθεί στη Λετονία.


_________ΑΥΤΟΓΝΩΣΙΑ__________: Η πηγή της ζωής\nΟτι βλέπεις έχει τις ρίζες του στον αόρατο κόσμο\nΟι μορφές αλλάζουν, η ουσία παραμένει η ίδια.\nΟτι θαυμάζεις θα εξαφανιστεί\nτα ωραία λόγια θα ξεφτίσουν.\nΕσύ μη χάνεις το θάρρος σου.\nΗ Πηγή που τα γεννάει είναι αιώνια-\nχαρίζει καινούργια ζωή, καινούργια χαρά.\nΗ Πηγή βρίσκεται μέσα σου\nκαι ότι βλέπεις στον κόσμο\nαυτή το δημιούργησε.\nΗ Πηγή είναι γεμάτη.\nΤο νερό της πάντα αναβλύζει\nΜη φοβάσαι, πιές να χορτάσεις!\nΜη θαρρείς πως θα στερέψει\nΕίναι ατελείωτος ωκεανός!\nΒυθίσου στον απέραντο ωκεανό της Συνείδησης\nΚαί από μία σταγόνα που είσαι\nγίνε εκατοντάδες θάλασσες...\nΕτικέτες Ισλάμ , Πηγή , Ποίηση , Ρουμί Τζελαλεντίν , Σούφι


ΕΝΟΙΚΙΑΖΟΜΕΝΑ ΔΩΜΑΤΙΑ – ΚΑΤΟΙΚΙΕΣ - PARADISE ROOMS - ΖΕ - 4ty.gr\nΕΝΟΙΚΙΑΖΟΜΕΝΑ ΔΩΜΑΤΙΑ – ΚΑΤΟΙΚΙΕΣ - PARADISE ROOMS - ΖΕ\nΤα επιπλωμένα διαμερίσματα Paradise Rooms είναι χτισμένα σε μία περιοχή 4.000 m,λίγα μέτρα μακριά από τη θάλασσα στην πιο τουριστική περιοχή της Χίου,στην Αγία Ερμιόνη στα Θυμιανά,στην κεντρική Χίο,μόλις 9χλμ.από την πόλη της Χίου. Το συγκρότημα μας αποτελείται από 10 εξοπλισμένα διαμερίσματα- studios ,με ατομική κουζίνα, ατομικό μπάνιο,τηλεόραση,ψυγείο,air condition. Και 7 δίκλινα δωμάτια με ατομικό μπάνιο, τηλεόραση, ψυγείο, καφετιέρα και air condition. Τα studios μας λειτουργούν απ...\nΤα επιπλωμένα διαμερίσματα Paradise Rooms είναι χτισμένα σε μία περιοχή 4.000 m,λίγα μέτρα μακριά από τη θάλασσα στην πιο τουριστική περιοχή της Χίου,στην Αγία Ερμιόνη στα Θυμιανά,στην κεντρική Χίο,μόλις 9χλμ.από την πόλη της Χίου.\nΤο συγκρότημα μας αποτελείται από 10 εξοπλισμένα διαμερίσματα- studios ,με ατομική κουζίνα, ατομικό μπάνιο,τηλεόραση,ψυγείο,air condition. Και 7 δίκλινα δωμάτια με ατομικό μπάνιο, τηλεόραση, ψυγείο, καφετιέρα και air condition.\nΤα studios μας λειτουργούν από το 1982 ενώ τα δίκλινα δωμάτια από το 1992 με πρόσφατη ανακαίνιση σε όλους τους χώρους μας,με βεράντες και μπαλκόνια με θέα το απέραντο γαλάζιο του Αιγαίου και τα μαστιχόδεντρα που ευδοκιμούν μόνο στην Χίο. Επίσης διαθέτουμε και επαγγελματική πισίνα. Λειτουργούμε από αρχες Μαϊου εώς τέλος Οκτωβρίου.\nΚρατήσεις στα τηλέφωνά μας.\nΕπιπλωμένα διαμερίσματα...Σας περιμένουμε σε ένα φιλόξενο ανανεωμένο περιβάλλον, που χάρη στην πολύχρονη εμπειρία μας, στόχος είναι οι ξέγνοιαστες και ξεκούραστες διακοπές. ΜΗΤΕ: 03.12.Κ.13.2Κ.03141.00.00


Ντικούδης για Ίβκοβιτς στο Gazzetta: «Ακόμα θυμάμαι την ημέρα που μας πήγε για καρτ...» | Gazzetta\nΜία βόλτα για καρτ!\nΤου ζητήσαμε να ξεχωρίσει μία ιστορία. Εκείνη που ανέσυρε από τη μνήμη του, αφορά τον προπονητή Ίβκοβιτς, τον «σοφό» Ίβκοβιτς.\n«Θυμάμαι, είχαμε διανύσει μία σκληρή εβδομάδα. Ήταν πριν τον τελικό του Κυπέλλου, απέναντι στον πανίσχυρο Παναθηναϊκό, ο οποίος θα κατακτούσε την EuroLeague λίγες ημέρες αργότερα. Μία ημέρα πριν από τον τελικό, στην Πυλαία, ο Ντούντα μας μάζεψε, μας έβαλε σε ένα λεωφορείο και μας πήγε να κάνουμε καρτ! Αποσυμπιεστήκαμε, αισθανθήκαμε σαν μια παρεούλα, όλοι μαζί, φίλοι. Μας έφυγε το άγχος. Ήταν ένα δικό του τρυκ».\nΦυσικά και ο Ίβκοβιτς δεν ακολούθησε τα καμώματα των παικτών του. Έμεινε έξω από την πίστα. Όπως του άρεσε. Σε... ρόλο προπονητή.\nΚαι η αλήθεια είναι πως το τρυκ του Σέρβου είχε αποτέλεσμα, αφού η ΑΕΚ επικράτησε του πανίσχυρου Παναθηναϊκού με σκορ 59-57. Με τον Ίβκοβιτς να υπογράφει τον πρώτο τίτλο της Ένωσης μετά από 19 χρόνια.\nΟ Δήμος Ντικούδης συνεργάστηκε με τον Ντούσαν Ίβκοβιτς στην ΑΕΚ (1999-2001) και στην ΤΣΣΚΑ Μόσχας (2004-2005).


Η ΜΑΝΑ στα παιδιά της. Το “Αξιον Εστίν” στη Θεσσαλονίκη (video+) – Oxtapus\nΗ ΜΑΝΑ στα παιδιά της. Το “Αξιον Εστίν” στη Θεσσαλονίκη (video+)\noxtapus 13/10/2012 ΑΝΑΔΗΜΟΣΙΕΥΣΕΙΣ, ΕΘΝΙΚΑ ΘΕΜΑΤΑ, ΕΠΙΚΑΙΡΟΤΗΤΑ, ΙΣΤΟΡΙΚΕΣ ΑΝΑΔΡΟΜΕΣ, ΚΟΙΝΩΝΙΚΑ, ΜΜΕ, ΠΕΡΙ ΠΙΣΤΕΩΣ, SOCIAL NETWORKS\nΛίγα λόγια για τη θαυματουργή εικόνα και βίντεο από την υποδοχή της εικόνας στη Θεσσαλονίκη.\nΗ εικόνα βγαίνει για πέμπτη φορά από το Άγιο Όρος.\nΣτη Σκήτη του Πρωτάτου, που βρίσκεται στις Καρυές του Αγ. Όρους – στην αριστερή όχθη του χειμάρρου του Λιβαδογένη, κάτω από τη ρωσική Σκήτη του Αγ. Ανδρέα – εκεί κοντά στην τοποθεσία της Ι. Μονής Παντοκράτορος, είναι ένας λάκκος (χαράδρα) μεγάλος που έχει διάφορα κελιά.\n– Εγώ Τέκνο μου θα πάω να ακούσω την αγρυπνία ως συνήθως. Εσύ μείνε στο κελί και ανάγνωσε την ακολουθία σου. Και έτσι έφυγε.\nΌταν άκουσε αυτό ο υποτακτικός ενθουσιάστηκε αφ’ ενός για το νέο ύμνο, αφετέρου για την κατά κάποιο τρόπο Αγγελοειδή φωνή και ουράνιο μελωδία που άκουσε και λέει προς τον ξένο μοναχό:\n– Εμείς μόνο την Τιμιωτέρα ψάλλουμε, το Άξιον Εστίν, δεν το έχουμε ακούσει ποτέ, ούτε εμείς αλλά ούτε και οι πρωτύτεροι από μας. Αλλά σε παρακαλώ, κάνε αγάπη και γράψε σε μένα τον ύμνο αυτό για να τον ψάλλω και γώ στην Θεοτόκο.\n– Φέρε μου μελάνι και χαρτί για να γράψω τον ύμνο, του είπε ο ξένος μοναχός.\n– Δεν έχω ούτε μελάνι, ούτε χαρτί ,είπε ο υποτακτικός. Τότε ο ξένος μοναχός είπε:\n– Φέρε μου μια πλάκα.\nΟ υποτακτικός πήγε τότε και έφερε (μάλιστα λέγεται ότι η πλάκα αυτή ήταν από το δάπεδο του ναού κάτι που είναι πολύ πιθανόν). Την πήρε λοιπόν ο ξένος, και έγραψε πάνω σ’ αυτήν με το δάκτυλο του τον παραπάνω ύμνο, το Άξιον Εστίν. Κι ώ του θαύματος!!! Τα γράμματα χαράχθηκαν τόσο βαθιά πάνω στην σκληρή πλάκα σαν να γράφτηκαν σε μαλακό πηλό.\nΚαι ποιος να περιγράψει την έκπληξη του υποτακτικού που βρέθηκε μπροστά σ’ αυτό το εξαίσιο γεγονός, ο οποίος δίκαια στάθηκε εμβρόντητος και παράλαβε την πλάκα από τον ξένο. Μετά είπε ο ξένος στον υποτακτικό:\n– Από σήμερα και στο εξής έτσι να ψάλλετε αυτό τον ύμνο και εσείς, αλλά και όλοι οι Ορθόδοξοι στην Κυρία ημών Θεοτόκο. Και μετά εξαφανίστηκε. Ήταν ο Αρχάγγελος Γαβριήλ, απεσταλμένος από το Θεό, για να αποκαλύψει τον αγγελικό αυτό ύμνο στην ανθρωπότητα.\nΕπόμενη Corpus Christi: Μια επιχείρηση επιδοτούμενη και στημένη…


Κυριάρχησε το «πρέπει» • Η Άποψη\nΑπό Π. Κ.\t 16:03 - 12/05/2013 Τελευταία Ενημέρωση 16:03 - 12/05/2013\nΈνα Σαββατοκύριακο κράτησε ο συναγερμός στο στρατόπεδο του ΠΑΟΚ σχετικά με την υπόθεση προπονητή. Πριν προλάβει καν να υπάρξει σίριαλ πολλών επεισοδίων, η χθεσινή συνάντηση μεταξύ Φερνάντο Σάντος και Γιώργου Σαρρή φρόντισε να βάλει τέλος στις όποιες πιθανότητες είχε ο «δικέφαλος» του Βορρά για να επαναπροσλάβει τον Πορτογάλο τεχνικό στον πάγκο της ομάδας, αφού τόσο ο προπονητής όσο και ο πρόεδρος της ΕΠΟ συμφώνησαν πως η συνεργασία θα συνεχιστεί και μάλιστα με τους ίδιους όρους.\n«Εγώ τις τελευταίες ημέρες ήμουν στην Πορτογαλία και δεν είχα αντιληφθεί καλά τον ντόρο και τη φημολογία που έχει αναπτυχθεί. Όταν επέστρεψα κατάλαβα τον αντίκτυπο της φημολογίας. Δεν χρειάζεται να πούμε κάτι. Εγώ έχω έναν λόγο και όσοι με ξέρουν – και πολλοί θα έπρεπε να με ξέρουν τόσα χρόνια – γνωρίζουν ότι έχω αποδείξει ότι έχω μόνο ένα λόγο και αυτός ανήκει στην εθνική. Το μόνο που με νοιάζει είναι το καλό της εθνικής και η επίτευξη των στόχων που έχουμε θέσει με την εθνική ομάδα. Είναι καιρός να σταματήσει κάθε είδους φημολογία. Είναι κάτι που δεν κάνει καλό σε κανένα, ούτε στο ποδόσφαιρο ούτε στην εθνική. Η εθνική έχει ένα δύσκολο ματς μπροστά της, με τη Λιθουανία και όλο αυτό τον καιρό κανείς δε σκέφτεται ότι πρωτάθλημα τελείωσε στις 21 Απριλίου, ότι πολλοί παίκτες έχουν σταματήσει εδώ και καιρό, οι παίκτες του Ολυμπιακού θα σταματήσουν σήμερα να παίζουν. Υπάρχει μια περίοδος 3-4 εβδομάδων που πολλοί παίκτες δεν έχουν τίποτα να κάνουν και μετά θα έπρεπε να μαζευτούν και να παίξουν ένα σημαντικό παιχνίδι για την εθνική. Είναι ένα πρόβλημα οργανωτικό, ένα πρόβλημα με το καλεντάρι του πρωταθλήματος και όλα αυτά δεν διευκολύνουν το έργο του προπονητή και της εθνικής», δήλωσε ο πολύπειρος προπονητής, επιβεβαιώνοντας τα όσα γράφαμε χθες για τη συγκεκριμένη υπόθεση.\nΤο «πρέπει» του συμβολαίου αλλά και του άτυπου κώδικα ηθικής δεν υπερίσχυσαν το πραγματικό «θέλω» του Φερνάντο Σάντος που όπως έχει δηλώσει είναι να επιστρέψει σε πλήρη αγωνιστική δράση. Τουλάχιστον, αυτή του η επιθυμία μπορεί στην αναμονή μέχρι το 2014 όταν και τελειώνει το συμβόλαιό του, εκτός και αν γίνει αυτό που αυτή τη στιγμή δεν μοιάζει πιθανό και καταφέρει ο Γιώργος Σαρρής να τον πείσει για ανανέωση μέχρι το 2016.\nΑπό την άλλη μεριά, και ο ΠΑΟΚ ξεκινά από την αρχή την αναζήτηση, με όλα τα ονόματα που έχουν προταθεί να πέφτουν στο τραπέζι για περαιτέρω εξέταση.\nXαμηλή βαθμολογία στους διαιτητές του τελικού\nΦερνάντο Σάντος: «Ο στόχος είναι στόχος. Παίρνω ρούχα και τσιγάρα για ένα μήνα»\nΕκτός EURO 2020 Σα, Σεμέδο, Μπρούμα, άφησε ο Σάντος! Τι χάνει και τι κερδίζει ο…\nO Σάντος «έκοψε» τρεις από τον Ολυμπιακό\nΦερνάντο Σάντος: «Αστακομακαρονάδα με σαρδέλες δεν γίνεται». Κι ο Ιβάν στηρίζει…


Συνάντηση Κ. Χατζηδάκη με τη ΓΕΝΟΠ – e-volos\nΠρώτη καταχώρηση: Δευτέρα, 29 Ιουνίου 2020, 15:31\nΣε δηλώσεις του μετά τη συνάντηση ο κ. Χατζηδάκης τόνισε ότι η κυβερνητική πολιτική είναι θετική για τους εργαζόμενους, οι οποίοι πέρυσι την ίδια εποχή αντιμετώπιζαν το φάσμα της χρεωκοπίας της επιχείρησης ενώ εφέτος η ΔΕΗ έχει κάνει βήματα μπροστά, έχει πάρει πιστοποιητικό βιωσιμότητας, έχει αναβαθμιστεί η πιστοληπτική της θέση και η τιμή της μετοχής της έχει αυξηθεί σημαντικά.\n«Όλα αυτά δείχνουν ότι η ΔΕΗ βρίσκεται στον σωστό δρόμο και από αυτό προκύπτει ένα θετικό μήνυμα και για τους εργαζόμενους», σημείωσε ο υπουργός.\nΚατά τις πληροφορίες στη συνάντηση οι εκπρόσωποι της ΓΕΝΟΠ ζήτησαν άρση του πλαφόν στις αποδοχές που ισχύει τώρα και επανεξέταση της κατάργησης του ειδικού τιμολογίου ρεύματος για τους εργαζόμενους, αιτήματα τα οποία απερρίφθησαν.\nΤελευταία ενημέρωση: Δευτέρα, 29 Ιουνίου 2020, 15:31\nΝέα εβδομαδιαία κέρδη για τον χρυσό\nΗ Ρωσία κατέγραψε τον χαμηλότερο αριθμό κρουσμάτων κορωνοϊού μετά από μήνες


Η Google Street View φωτογραφίζει ξανά τους δρόμους στην Ελλάδα - RP| Site επικαιρότητας σχολιασμού ανάλυσης ελληνικής και παγκόσμιας εμβέλειας\nΤα αυτοκίνητα του Google Street View θα είναι φέτος το καλοκαίρι στους δρόμους της Ελλάδας. Η εταιρεία έχει σκοπό να τις φωτογραφίσουν εκ νέου και έτσι να ανανεωθούν τα δεδομένα για τις πόλεις, τους δρόμους και τις εθνικές οδούς στην πλατφόρμα του Google Street View και έτσι, τους επόμενους μήνες θα κάνουν πολλές διαδρομές στη χώρα.\nΤο Google Street View έχει δώσει τη δυνατότητα να επισκεφτεί τις περισσότερες ελληνικές πόλεις, πάρα πολλά αρχαία μνημεία και ιερούς τόπους, καθώς και φυσικά μνημεία,συμπεριλαμβανομένων των εθνικών δρυμών. Η Google αναγνωρίζει ότι, με τον καιρό, η πολεοδομία μέσα και γύρω από τις πόλεις αλλάζει και εξελίσσεται, συνεπώς πρέπει και η απεικόνισή της να ανανεώνεται τακτικά. Η νέα απεικόνιση θα βοηθήσει τους χρήστες να βρίσκουν το δρόμο τους ευκολότερα μεταξύ διαφορετικών προορισμών. Το Street View προσφέρει οπτική 360 μοιρών των δρόμων καθώς και των φυσικών και πολιτιστικών μνημείων.\nH οδήγηση ξεκίνησε στις 14 Ιουνίου.\nΠροηγούμενο άρθροΣυνάντηση Σταϊκούρα-Ρέγκλινγκ: Προοπτικές ισχυρής ανάκαμψης στη μετά Covid εποχή


Το δικό μου “χάρτινο” – Jason Blogs\nJasonFil\tin Uncategorized\t April 2, 2018 June 1, 2018 23 Words\nΤο δικό μου “χάρτινο”\nΗ πρώτη φορά που ασχολήθηκα με την ΑΕΚ σοβαρά ήταν τη χρονιά 2002-03 (η χρονιά της Ριζούπολης). Έξι ισοπαλίες στο Τσάμπιονς Λιγκ, πόλεμος στον Μπάγεβιτς, Ψωμιάδης με φουσκωτούς στο σπίτι του Ντέμη και σακούλες με λεφτά στις προπονήσεις, Νοέμβρης / Δεκέμβρης με 5 σερί ήττες που τελείωσαν τη χρονιά εντός συνόρων, 12 σερί νίκες στο δεύτερο γύρο με διπλά σε Τούμπα και Ριζούπολη, υπεροψία με Μάλαγα, μπαλάρα και τερματισμός δύο; Τρεις βαθμούς πίσω;\nΝαι, τα θυμάμαι έντονα. Βλέπετε, τα χρόνια εκείνα μια νίκης της ομάδας σου σήμαινε μια καλύτερη Δευτέρα όταν ξεκίναγες με Μαθηματικά Κατεύθυνσης και μετά το πρώτο (μεγάλο) διάλειμμα, Αρχαία. Εσένα ήταν ο νους σου ακόμα στο γκολ στο ντέρμπι… Πώς να μη θυμάμαι τη χρονιά τέλεια; Πώς να μη θυμάμαι την επόμενη χρονιά επίσης, όταν σχεδόν διαλύθηκε η ΑΕΚ, και τερμάτισε οριακά πάνω από το Αιγάλεω εν μέσω αντιδράσεων για το αν έπρεπε να συμμετάσχει καν στο Ουέφα… Αντιδράσεων από το Αιγάλεω, παρακαλώ.\nΠέρασαν πολλά χρόνια. Για μένα, για την ΑΕΚ, για την Ελλάδα. Το 2007-08, στο “ζενίθ” της προσπάθειας του Ντέμη, ως πρόεδρος πια, να μας φέρει πίσω στην κορυφή, τη χρονιά του Ριβάλντο και του Αρουαμπαρένα, τη χρονιά της υπόθεσης Βάλνερ και του “χάρτινου”, το πρωτάθλημα το χάσαμε, και ξεκίνησε η παρακμή. Σαν αυτούς τους στρατούς στους Παγκόσμιους Πολέμους που υπερέβαιναν τις γραμμές ανεφοδιασμού τους χωρίς, πάντως, να κατακτήσουν το στόχο. Δεν είχαν ελπίδα, δεν είχε και η ΑΕΚ.\nΑλλά ποιός από τους ΑΕΚτζήδες αλήθεια θυμάται το πόσο ΧΑΛΙΑ έπαιζε η ΑΕΚ τότε, ιδιαίτερα τηρουμένων των αναλογιών, ενός συνόλου με Ριβάλντο, Μπλάνκο, Εντίνιο, Λυμπερόπουλο, … Αρουαμπαρένα, …. Ταμαντανί Ενσαλίβα… που πέρα από το γκολ με τη Μπόλεσλαβ δεν έκανε τίποτα άλλο. Ποιός θυμάται το ότι ο καλύτερος παίκτης της στον πρώτο γύρο ήταν ο Παπασταθόπουλος, που σκόραρε και με τον Άρη στη Θεσσαλονίκη; Ποιός θυμάται το παιχνίδι με τον Ηρακλή στο ΟΑΚΑ, όπου έχασες τα άχαστα, μαζί και τους πρώτους σου βαθμούς; Όταν φάνηκε το ότι ήσουν ακόμα μικρή ομάδα, γιατί οι μικρές ομάδες χάνουν ευκαιρίες, ενώ οι μεγάλες κερδίζουν όταν είναι χειρότερες;\nΠοιός θυμάται μια φάση από το εντός έδρας παιχνίδι με τη Βιγιαρεάλ, με το σκορ είτε στο 0-0 είτε στο 0-1, πρώτο ημίχρονο, στην οποία ο τερματοφύλακας (Μορέτο;) δίνει με τα χέρια στον Τόζερ, αυτό το “μαγυάρικο άτι”, για τον οποίο μας είχαν πρήξει τα ούμπαλα οι δημοσιογράφοι; Μια φάση στην οποία ο Τόζερ κινείται προς τα μπρος με τη μπάλα, και σε κάποια φάση ένας Ισπανός (μάλλον επιθετικός, half field pressing των αδιάφορων Ισπανών γαρ) κινείται για να του πάρει τη μπάλα, και εκείνος αντί να δώσει πάσα πλάγια, ή τουλάχιστον να επιχειρήσει τρίπλα, ΑΠΛΑ ΣΚΟΥΝΤΗΣΕ ΤΟΝ ΕΠΙΘΕΤΙΚΟ ΤΗΣ ΒΙΓΙΑΡΕΑΛ ΚΑΙ ΤΗΝ ΕΧΑΣΕ;\nΜε εκείνη τη φάση κάτι μέσα μου “έσπασε”. Η ομάδα ήδη είχε δώσει τραγικά στοιχεία μην όντας καν ανταγωνιστική κόντρα στη Σεβίλλη, στα προκριματικά (απλά ανταγωνιστική, δε μπορούσε ποτέ καμία Ελληνική ομάδα να κοντράρει εκείνη τη Σεβίλλη), και κερδίζοντας αυχενικά στο πρωτάθλημα. Στη δε ρεβανς των προκριματικών του Ουέφα κόντρα στην Σάλτσμπουργκ, με τον πλαστικό χλοοτάπητα, μάλλον τυχερά φύγαμε με μόνο 1-0, καλά να ήταν το 3-0 του πρώτου. Και μόλις είδα εκείνη τη φάση, πραγματικά κάτι μέσα μου “έσπασε”, και πήρα διαζύγιο από την ΑΕΚ.\nΜετά από ένα χρόνο (για την ΑΕΚ, Δώνης, Σκόκο, αρχή παρακμής) πήρα διαζύγιο και από την Ελλάδα. Τρεις μέρες μετά τη δολοφονία του Γρηγορόπουλου πήγα να διαμαρτυρηθώ στο Κέντρο με πολλούς συμφοιτητές μου. Η πορεία γρήγορα χαβαλεδιάστηκε, με καμένα αυτοκίνητα πέρα δώθε στις εισόδους των Εξαρχείων, σπασμένες βιτρίνες, βεβηλωμένες τράπεζες και εκκλησίες. Για να μπορέσουμε να αναπνεύσουμε, κάτσαμε στα Προπύλαια τα οποία είναι ελαφρώς υψωμένα σε σχέση με την Πανεπιστημίου.\nΈνα διαμέρισμα στην Κοραή καιγόταν. Δε θα μου έκανε εντύπωση καμία αν ήταν κάποιο φροντιστήριο με παιδιά μέσα: υπήρχαν πολλά στην περιοχή και Δευτέρα βράδυ είναι ώρα λειτουργίας για τα φροντιστήρια. Φτάνει ένα πυροσβεστικό από την πλευρά της Ομόνοιας, και ένας κουκουλοφόρος βγαίνει στην Πανεπιστημίου, δείχνει την παλάμη του για να κάνει τον οδηγό να σταματήσει. Ο οδηγός σταματάει. Σε στυλ Grand Theft Auto, ο κουκουλοφόρος τον βγάζει έξω από το πυροσβεστικό και πετάει μολότωφ μέσα.\nΠάντα ήθελα να κάνω το κάτι παραπάνω στη ζωή μου όσον αφορά Ακαδημαϊκά / Μαθηματικά (λόξα μου, γούστο μου, καπέλο μου), αλλά οποιοαδήποτε προοπτική με είχε να κάνω Μάστερ ή Διδακτορικό στη Θεσσαλονίκη, στο ΕΜΠ ή στα Χανιά χάθηκε εκείνη τη στιγμή. Η Ελλάδα, εκείνη τη στιγμή τελείωσε για μένα.\nΤαυτόχρονα, η ΑΕΚ ακολουθούσε την αναπόφευκτη κατρακύλα της προς τον υποβιβασμό. Μια αστεία ομάδα που δεν άξιζε το 12-13 να μείνει στην κατηγορία. Και καλώς έπεσε, καθώς το να έχεις Κατίδηδες στην 11άδα δε σε κάνει ελκυστική ομάδα για μένα. Ο κυνισμός μου και για την ΑΕΚ και για την Ελλάδα εξελίχθηκε σε φιλοσοφία, φιλοσοφία την οποία ασπάζομαι ακόμα και σήμερα.\nΗ 2η Απρίλη του 18 είναι μια ιδιαίτερη όμως μέρα. Χθες η ΑΕΚ κέρδισε τον Παναθηναϊκό 3-0 σε στυλ μεγάλης ομάδας: μεγάλη απόκρουση του τερματοφύλακα όταν σε παίζουν για την πλάκα, και γκολάρα από το πουθενά. Το ότι δώθηκαν δύο κίτρινες κάρτες σε παίχτη του Παναθηναϊκού (Ινσούα; Ρε, οι Παναθηναϊκοί βρίζατε το Μπασινά, και τώρα έχετε Ινσούα;) στο πρώτο ημίχρονο σε κανένα άλλο πρωτάθλημα δε θα θεωρείτο “έλλειψη σεβασμού”. Έκανες μαρκαρίσματα για κίτρινη; Πάρε 2 και φεύγε αγόρι μου. Εκεί εστιάζουν οι ελάχιστοι “άλλοι” σήμερα, και όχι π.χ στο ότι ο Βράνιες έκανε φράγμα μέσα στην περιοχή όταν το σκορ ήταν στο 1-0 (οπότε πιστεύω ότι θα έπρεπε να δωθεί έμμεσο) και χέρι μέσα στην περιοχή ενώ το σκορ ήταν 2-0 (πέναλτι-μαρς). Ο Βράνιες, ο οποίος κατά τα άλλα είναι το καλύτερο σέντερ μπακ της χρονιάς για πλάκα.\nΗ ΑΕΚ είναι φέτος η καλύτερη ομάδα στο πρωτάθλημα. Ο ΠΑΟΚ είναι 8 πίσω από την ΑΕΚ αλλά 9 πίσω από τον τίτλο. Οπότε η ΑΕΚ, με 4 παιχνίδια να απομένουν, με Πλατανιά, Λεβαδειακό, Κέρκυρα και Απόλλωνα Σμύρνης, στην παλιά γειτονιά, εκεί που έζησα τα φοιτητικά μου χρόνια και εκεί που ακόμα μένει ο πατέρας μου, πρέπει να πάρει 4 βαθμούς. Ούτε η μικρή ΑΕΚ που έχουμε συνηθίσει τα πολλά τελευταία χρόνια μπορεί να το χάσει αυτό το πρωτάθλημα.\nΈνα πρωτάθλημα το οποίο όλοι σωστά αναφέρουν ως γελοιοδέστατο, από το ΠΑΟΚ-Ολυμπιακός και έπειτα, όμως. Καθώς μέχρι τότε ήταν “το καλύτερο των πολλών τελευταίων ετών” και “με ανταγωνιστικό ΠΑΟΚ, Ολυμπιακό που δεν το καθαρίζει από το Νοέμβριο” κτλ. Καθώς για πλάκα ξεχνάμε. Ένα πρωτάθλημα στο οποίο όσο ήταν υποφερτό, πάλι η ΑΕΚ ήταν η καλύτερη ομάδα. Ένα πρωτάθλημα το οποίο η ΑΕΚ το αξίζει.\nΓια μένα η ΑΕΚ ήταν πάντοτε ανώτερη από την Ελλάδα. Τα πολλά τελευταία χρόνια είμαι έξω, και δε νομίζω ότι θα γυρίσω σύντομα. Δεν έχω ευκαιρίες να μιλήσω Ελληνικά. Το να φωνάζω “ΓΚΟΛ” και “ΑΝΤΕ ΓΑΜΗΣΟΥ” σε μια τηλεόραση στην οποία προβάλλω παράνομο στριμ της πλάκας που βρίσκω στο Reddit είναι οι μόνες μου ευκαιρίες, πέρα από κάποιους ελάχιστους Έλληνες φίλους στην περιοχή. Έχω χαθεί με την Ελλάδα, μέρα με τη μέρα μου φαίνεται όλο και περισσότερο σαν ξένη χώρα.\nΑλλά αυτή η κιτρινόμαυρη φανέλα μου προξενεί ακόμα ρίγος, χαρά, λύπη. Πιο πολλή λύπη, έχουμε συνηθίσει στις κατραπακιές, αυτές που προξενούσε η παράγκα και αυτές που προξενούσε η ανικανότητα της ομάδας για πολλά χρόνια. Ακόμα και σήμερα με κάνει να σκέφτομαι τα Μικρασιατικά εδάφη, το 1921 που, 100 χρόνια αφού ξεκινήσαμε να πάρουμε την Πελοπόννησο, χάσαμε για πάντα το Αϊβαλί, τη Νίκαια, την Προύσα, τη Σμύρνη, την Κωνσταντινούπολη. Σε εποχές τέτοιες, σκέψεις σαν αυτές λέγονται σκέψεις ακροδεξιές. Δε μπορώ να πείσω τον αναγνώστη περί του ότι είναι διαφορετικό το να είσαι Τραμπ / Μιχαλολιάκος / Πετέν και το να εύχεσαι τα πράγματα να ήταν διαφορετικά, ώστε τώρα η χώρα σου να είχε διπλάσιο μέγεθος, να είχε το Βόσπορο, να είχε τις πρώτες ύλες, τα λεφτά, την υποδομή για να μην είναι εκ των φτωχών συγγενών της Ευρώπης σήμερα. Για να μην έχει υπάρξει απαραίτητη ανάγκη να φύγουν όλα τα νεαρά παιδιά έξω, για να γλιτώσουν από τους βλαχογκιαούρηδες που διοικούν αυτή τη χώρα.\nΑΕΚ > Ελλάδα. Είναι ακόμα μικρή ομάδα και θέλει μεγάλη απογοήτευση και ρίσκο για να ξαναγίνει μεγάλη. Δεν το πήρες με Τσάρτα και Νικολαΐδη, αλλά το παίρνεις με Λιβάγια και Αραούχο. Παίκτες ανύπαρκτους που απλά “κόλλησαν” και πήραν το πρωτάθλημα. Ένα πρωτάθλημα το οποίο είναι της πλάκας και μάλλον θα συνεχίσει να είναι της πλάκας. Αλλά για μένα μικρή σημασία έχει: γιατί κάπου στο θυμικό μου υπάρχει ακόμα ο μικρόκοσμος της Κουντουριώτου και της Βεΐκου, του σχολείου μου, του φροντιστηρίου μου, του πιο δύσκολου ξυπνήματος της ζωής μου την επομένη του Γκρασχόπερς – ΑΕΚ 1 – 0 (συντρίμ τιμ, 2003-04).\nΤο δικό μου “χάρτινο” είναι ένα πρωτάθλημα που η ΑΕΚ έχασε γιατί έπαιζε χάλια. Δέκα χρόνια μετά το χάρτινο και με έναν υποβιβασμό ενδιάμεσα, παίρνει στα ίσα το πρωτάθλημα με Μάνταλο και Γιόχανσον τραυματίες όλο το χρόνο, αήττητη στο Γιουρόπα και με απίστευτη εμφάνιση στο Κίεβο. Τι άλλο να θέλει κανείς;


ΠΙΟ ΔΥΝΑΤΟΣ ΚΙ ΑΠΟ ΤΟΝ ΣΟΥΠΕΡΜΑΝ: Η Συντεχνία του Γέλιου ανεβάζει στο Σύγχρονο Θέατρο μία παράσταση για τη διαφορετικότητα, που πρέπει να παρακολουθήσουν όλα τα παιδιά. - Θέατρο\nΑρχική > What's HOT > Θέατρο > ΠΙΟ ΔΥΝΑΤΟΣ ΚΙ ΑΠΟ ΤΟΝ ΣΟΥΠΕΡΜΑΝ: Η Συντεχνία του Γέλιου ανεβάζει στο Σύγχρονο Θέατρο μία παράσταση για τη διαφορετικότητα, που πρέπει να παρακολουθήσουν όλα τα παιδιά.\nΗ ξέφρενη κωμωδία του Roy Kift ανεβαίνει από τη Συντεχνία του Γέλιου και αναφέρεται χωρίς ταμπού στη διαφορετικότητα. Μέσα από τη ζωή του πρωταγωνιστή, Άρη, ο οποίος, αν και είναι καθηλωμένος στο αμαξίδιό του, διασκεδάζει έντονα με την παρέα του, διαφωτίζεται αβίαστα και με νηφαλιότητα η καθημερινότητα και τα ζητήματα που προκύπτουν στη ζωή των ατόμων με αναπηρία. Συνδημιουργοί στην παραγωγή είναι η Κίνηση Ανάπηρων Καλλιτεχνών.\nΗ κωμωδία του Άγγλου Roy Kift γεννά δυνατά συναισθήματα και είχε δημιουργήσει την δεκαετία ‘80 και ‘90, τόσο στην Αγγλία όσο και στη Γερμανία (θέατρο GRIPS), βαθιά τομή στις αντιλήψεις επάνω στο θέμα της αναπηρίας προτείνοντάς την ως μέρος της ανθρώπινης ποικιλομορφίας. Ο Kift συνέβαλε στην αποδόμηση παγιωμένων συμπεριφορών, προκαταλήψεων και φόβων.\nΓενική είσοδος: 10ευρώ. (Προπώληση: viva.gr)\n(14 Οκτωβρίου 2018 - 21 Απριλίου 2019)


Άδωνις Γεωργιάδης: Ο νέος αναπτυξιακός νόμος ειναι απλός και στα μέτρα του επενδυτή - Sovaro.gr\nΆδωνις Γεωργιάδης: Ο νέος αναπτυξιακός νόμος ειναι απλός και στα μέτρα του επενδυτή\nΤοποθέτηση του Υπουργού Ανάπτυξης & Επενδύσεων, κ. Άδωνι Γεωργιάδη στο «TAX FORUM 2021» του Ελληνο-Αμερικανικού Εμπορικού Επιμελητηρίου με θέμα: «TAXATION AS A KEY DRIVER FOR FDIS» σε συζήτηση με τον Πρόεδρο του Επιμελητηρίου, κ. Νικόλαο Μπακατσέλο:\nΘα διαπιστώσατε ότι στις προχθεσινές προβλέψεις τις αναθεωρημένες επί τα πολύ βελτίω προβλέψεις της Ευρωπαϊκής Επιτροπής υπάρχει ειδική αναφορά στο ότι η ανάπτυξη στην Ελλάδα φέτος, για πρώτη φορά, οφείλεται κυρίως στη μεγάλη άνοδο των επενδύσεων.\nΟι τομείς τώρα. Ο τουρισμός προφανώς. Το real estate συνδέεται και με τον τουρισμό αλλά όχι πάντα σε πολύ μεγάλο βαθμό.\n«Αναφορικά, όμως, με τα δομικά προβλήματα που ταλανίζουν τις επενδυτικές πρωτοβουλίες, όπως η καθυστέρηση στην Δικαιοσύνη, στις αδειοδοτήσεις και τα λοιπά, υπάρχουν εξελίξεις ή ουσιαστική πρόοδος προς κάποια κατεύθυνση;»\n«Ως προς τις αδειοδοτήσεις, που είναι καθαρά γραφειοκρατικό ζήτημα, νομίζω έχουμε κάνει πλέον πολύ μεγάλη πρόοδο. Όταν ήρθαμε στην εξουσία, για να πάρει, παραδείγματος χάριν, αδειοδότηση ένα αιολικό πάρκο ήθελες περίπου εφτά χρόνια. Τώρα μπορείς να πάρεις την αδειοδότηση μέσα σε ένα χρόνο.\nΗ ψηφιοποίηση του κράτους, όπως έγινε από τον κύριο Πιερρακάκη και μαζί με μας, γιατί είναι τα δυο αρμόδια υπουργεία, έχει φέρει πολύ μεγάλη ταχύτητα. Άρα, στο κομμάτι των αδειοδοτήσεων πάμε πολύ γρήγορα.\n«Σε ορισμένες χώρες του εξωτερικού η κάθε Περιφέρεια διαθέτει εξειδικευμένους φορείς προσέλκυσης επενδύσεων. Φαντάζομαι το γνωρίζετε, στην Αμερική κάποιο αντίστοιχο ρόλο παίζει το Select USA όπου εκεί πέρα σε ένα χώρο, τον Ιούνιο κάθε έτους, μαζεύονται όλοι οι οικονομικοί σύμβουλοι όλων των περιοχών των Ηνωμένων Πολιτειών, των Πολιτειών και της κάθε πολιτείας, για να προσελκύσουν επενδύσεις. Όπου εκεί πέρα ο δυνητικός επενδυτής μπορεί να βρει απαντήσεις στις ερωτήσεις του που αφορούν στην επένδυση στις Ηνωμένες Πολιτείες.\nΜπορείτε να παρακολουθήσετε τη συζήτηση στο ακόλουθο link: \nΠροηγούμενο άρθροΕπανέρχεται το «άγνωστο» επίδομα των 362 ευρώ για όσους είναι πάνω από 67 ετών\nΕπόμενο άρθροΌλοι για μια θέση στο δημόσιο!


"Ταξίδια με βιβλία.": Αυγούστου 2014\nΠάουλο Κοέλο:"Το εγχειρίδιο του πολεμιστή του φωτός" .\n«Οι πολεμιστές του φωτός αναγνωρίζουν ο ένας τον άλλο από το βλέμμα. Βρίσκονται στον κόσμο, αποτελούν μέρος του κόσμου».\nΜέσα από σύντομα, απλά, κι ωστόσο εμπνευσμένα κείμενα -ένα για κάθε μέρα, όπως κάναμε άλλοτε με τα στιχάκια των παλιών ημερολογίων-, ο Πάουλο Κοέλο μάς βοηθά να ανακαλύψουμε τον «πολεμιστή του φωτός» που κρύβουμε όλοι μέσα μας: εκείνον που ξέρει να εκτιμά το θαύμα της ζωής και να ακολουθεί με πίστη τον προσωπικό του μύθο.\nΑναρτήθηκε από Θέμιδα Ζήδρου. στις 6:09 μ.μ. Δεν υπάρχουν σχόλια:\nΑναρτήθηκε από Θέμιδα Ζήδρου. στις 6:04 μ.μ. Δεν υπάρχουν σχόλια:\nNαντίν Γκόρντιμερ:"Ένας τυχαίος εραστής "\nΠοιός ψώνισε ποιόν; Αυτός που ψωνίστηκε είναι ο λαθρομετανάστης που απεγνωσμένα προσπαθεί να αποφύγει την απέλαση στην τριτοκοσμική του χώρα της ερήμου; Ή μήπως αυτή που ψωνίστηκε είναι η κόρη του πανίσχυρου επιχειρηματία, στην προσπάθειά της να αποδράσει από το προνομιούχο περιβάλλον που απεχθάνεται; Όταν το αυτοκίνητο της Τζούλι Σάμερς παθαίνει βλάβη στη μέση ενός κακόφημου δρόμου, σπεύδει να τη βοηθήσει ένας νεαρός Άραβας που εμφανίζεται κάτω από το αμάξωμα ενός οχήματος, στο συνεργείο όπου έχει απευθυνθεί. Οι συνέπειες αυτής της γνωριμίας είναι απρόβλεπτες, καθώς οι απόψεις που έχει ο καθένας για τον άλλο ριζικά ανατρέπονται.\nΑναρτήθηκε από Θέμιδα Ζήδρου. στις 12:57 μ.μ. Δεν υπάρχουν σχόλια:\nΕτικέτες Γκόρντιμερ Nαντίν\nTο Πέμπτο Bουνό αφηγείται την ιστορία ενός άντρα, του προφήτη Hλία, που έλαβε εντολή Kυρίου να εγκαταλείψει το Iσραήλ. Σε έναν κόσμο που κυριαρχούν οι προλήψεις, οι θρησκευτικές διαμάχες και οι βαθιά ριζωμένες παραδόσεις, ο νέος προφήτης θα έρθει αντιμέτωπος με μια χιονοστιβάδα γεγονότων που θα τον οδηγήσουν σε μια πρόσωπο με πρόσωπο μάχη με το Θεό. H ιστορία του προφήτη Hλία μετασχηματίζεται εδώ σε ένα σημαντικό μάθημα σχετικά με την αξία της ελπίδας για το σύγχρονο άνθρωπο. Mέχρι ποιου σημείου μπορούμε να προκαλέσουμε το πεπρωμένο μας; Aυτή είναι η ερώτηση που πλανιέται στον αέρα του Πέμπτου Bουνού, ώστε ο καθένας από μας να βρει τη δική του απάντηση.\nΑναρτήθηκε από Θέμιδα Ζήδρου. στις 2:20 π.μ. Δεν υπάρχουν σχόλια:\nΕνας νεαρός Ισπανός βοσκός, ο Σαντιάγο, αποφασίζει ν' αναζητήσει τη μοίρα του. Η αναζήτησή του θα τον οδηγήσει στη Σαχάρα και τις πυραμίδες της Αιγύπτου. Στο ταξίδι του θα γνωρίσει σοφούς βασιλιάδες και αλχημιστές. Ακολουθώντας τα σημάδια της μοίρας, θα συναντήσει μυστηριώδεις ανθρώπους και θα 'ρθει αντιμέτωπος με παράξενες καταστάσεις. 'Ετσι θα του τεθούν τα θεμελιώδη ερωτήματα της ύπαρξης, που θα τον αλλάξουν για πάντα. Θ' ανακαλύψει όμως ότι, όταν μπορεί κανείς να συγκεντρώνεται στο παρόν, τότε είναι ένας ευτυχισμένος άνθρωπος.\n'Οπως είπε και ο ίδιος ο συγγραφέας μιλώντας για τον Αλχημιστή, "το σύμπαν συνωμοτεί για να μας βοηθήσει, όταν προσπαθούμε να ζήσουμε το προσωπικό μας όνειρο".\nΑναρτήθηκε από Θέμιδα Ζήδρου. στις 2:13 π.μ. Δεν υπάρχουν σχόλια:


Ο καιρός με την Αναστασία Τυράσκη: Υψηλές θερμοκρασίες και την Τετάρτη, πτώση της θερμοκρασίας από την Πέμπτη | ΘΕΣΣΑΛΟΝΙΚΗ ΤΗΛΕΟΡΑΣΗ\nΑρχική ΕΙΔΗΣΕΙΣ Ο καιρός με την Αναστασία Τυράσκη: Υψηλές θερμοκρασίες και την Τετάρτη, πτώση...\nΟ καιρός με την Αναστασία Τυράσκη: Υψηλές θερμοκρασίες και την Τετάρτη, πτώση της θερμοκρασίας από την Πέμπτη\nΥψηλές θερμοκρασίες που κατά τόπους στα ηπειρωτικά θα φτάνουν τους 40 με 42 βαθμούς Κελσίου αναμένονται την Τετάρτη, σύμφωνα με τη μετεωρολόγο της ΕΡΤ Αναστασία Τυράσκη. Παράλληλα στα ηπειρωτικά θα εκδηλωθεί αστάθεια με τοπικές μπόρες τις θερμές ώρες της ημέρας. Την Πέμπτη προβλέπονται τοπικές μπόρες αλλά και υποχώρηση της θερμοκρασίας. Επίσης θα ενισχυθούν οι βοριάδες σε όλο το Αιγαίο και θα διατηρηθούν πολύ ισχυροί έως και το σαββατοκύριακο, ενώ η θερμοκρασία θα σημειώσει περαιτέρω πτώση στα ανατολικά τμήματα της χώρας.\nΤην Τετάρτη ο καιρός θα είναι γενικά αίθριος. Όμως από το μεσημέρι θα αναπτυχθούν νεφώσεις στα ηπειρωτικά και το βόρειο Αιγαίο και θα εκδηλωθούν τοπικές μπόρες και κυρίως στα βόρεια το απόγευμα σποραδικές καταιγίδες. Οι άνεμοι στα ηπειρωτικά μεταβλητοί 3 με 4 μποφόρ, στο Ιόνιο το απόγευμα δυτικοί βορειοδυτικοί έως 4 με 5 μποφόρ, στο Αιγαίο βόρειοι 4 με 5 και στα νοτιοανατολικά 6 πρόσκαιρα το απόγευμα έως 7 μποφόρ. Η θερμοκρασία στα ηπειρωτικά θα φτάσει κατά τόπους τους 40 με 42 βαθμούς, στη νησιωτική χώρα τους 36 με 38 και στις Κυκλάδες τους 34 βαθμούς Κελσίου.\nΣτην Αττική ο καιρός θα είναι γενικά αίθριος. Πρόσκαιρες νεφώσεις θα αναπτυχθούν το μεσημέρι – απόγευμα και πιθανώς να εκδηλωθούν τοπικές μπόρες στα βόρεια. Οι άνεμοι μεταβλητοί 3 με 4 μποφόρ, η θερμοκρασία θα κυμανθεί από 26 έως 38 με 39 βαθμούς Κελσίου, στα παραθαλάσσια η μέγιστη 2 με 3 βαθμούς χαμηλότερη.\nΣτη Θεσσαλονίκη αρχικά αίθριος καιρός, όμως βαθμιαία θα αναπτυχθούν νεφώσεις και θα εκδηλωθούν τοπικές μπόρες ή καταιγίδες κυρίως το απόγευμα. Οι άνεμοι μεταβλητοί 3 με 4 μποφόρ, η θερμοκρασία από 24 έως 36 βαθμούς Κελσίου.\nΤην Πέμπτη στην κεντρική Μακεδονία, τη Θεσσαλία, τις Σποράδες, την Εύβοια και την ανατολική Στερεά προβλέπονται λίγες νεφώσεις κατά διαστήματα αυξημένες, με πρόσκαιρες τοπικές βροχές ή μεμονωμένες καταιγίδες. Στην υπόλοιπη χώρα ο καιρός θα είναι γενικά αίθριος, όμως τις μεσημβρινές και απογευματινές ώρες στα ηπειρωτικά θα αναπτυχθούν νεφώσεις και θα εκδηλωθούν τοπικές μπόρες και σποραδικές καταιγίδες κυρίως στην Πελοπόννησο. Οι άνεμοι βορείων διευθύνσεων, 3 με 5 και στο Αιγαίο 6 τοπικά έως 7 μποφόρ. Η θερμοκρασία θα σημειώσει πτώση και οι μέγιστες τιμές της θα φτάσουν τους 35 με 37 βαθμούς Κελσίου.\nΠροηγούμενο άρθροΣτο Παρίσι ο Μέσι για τις υπογραφές ο Μέσι\nΕπόμενο άρθροΑνακοίνωσε (ουσιαστικά) τον Μέσι η Παρί Σεν Ζερμέν


Οι ελληνικές ταινίες με τις μεγαλύτερες διεθνείς διακρίσεις στην ιστορία του σινεμά - Monopoli.gr\nΟι ελληνικές ταινίες με τις μεγαλύτερες διεθνείς διακρίσεις στην ιστορία του σινεμά\nΜε αφορμή την επέτειο 23 χρόνων από την απονομή του Χρυσού Φοίνικα στον Θεόδωρο Αγγελόπουλο, κάνουμε μια αναδρομή στις ελληνικές ταινίες με τις μεγαλύτερες διεθνείς διακρίσεις.\nΟ Θεόδωρος Αγγελόπουλος με τον Χρυσό Φοίνικα\nΣτις 24 Μαΐου 1998, ο Θεόδωρος Αγγελόπουλος κέρδισε τη μεγαλύτερη διάκριση που έχει δεχτεί ποτέ κάποια ελληνική ταινία. Και το βραβείο αυτό δεν είναι άλλο από τον Χρυσό Φοίνικα στο 51ο Διεθνές Φεστιβάλ των Καννών για την ταινία «Μια Αιωνιότητα και μια μέρα». Με αφετηρία την συγκεκριμένη ταινία, θυμόμαστε τα μεγαλύτερα διεθνή βραβεία και τις υποψηφιότητες ελληνικών ταινιών στην ιστορία του ελληνικού κινηματογράφου.\nΗ συγκεκριμένη ταινία του Αγγελόπουλου, εκτός από τον Χρυσό Φοίνικα που προαναφέρθηκε, κέρδισε και το Βραβείο της Οικουμενικής Επιτροπής στις Κάννες αλλά και 7 βραβεία στο Φεστιβάλ Θεσσαλονίκης. Ανάμεσά τους, είναι τα βραβεία Καλύτερης Ταινίας, Καλύτερης Σκηνοθεσίας και Καλύτερου Σεναρίου. Έχει λάβει τις καλύτερες κριτικές σε Ελλάδα και εξωτερικό ενώ, την ίδια στιγμή, έχει πολύ υψηλές βαθμολογίες!\nΗ «Στέλλα» είναι δραματική ταινία σε σκηνοθεσία του Μιχάλη Κακογιάννη με πρωταγωνιστές την Μελίνα Μερκούρη και τον Γιώργο Φούντα. Η μεγάλη διάκριση της ταινίας είναι, αδιαμφισβήτητα, η Χρυσή Σφαίρα το 1956 για την Καλύτερη Ξενόγλωσση Ταινία. Υποψηφιότητες που δεν κατάφερε να κερδίσει ήταν ο Χρυσός Φοίνικας και το Βραβείο Καλύτερης Ηθοποιού για την Μερκούρη στις Κάννες. Επιπλέον, και η Καλύτερη Ξενόγλωσση Ταινία στα Όσκαρ. Η Isa Miranda, μέλος της κριτικής επιτροπής στις Κάννες εκείνη την χρονιά, εναντιώθηκε τόσο για το ότι δεν διακρίθηκε η ταινία, που έδωσε στην Μερκούρη ειδικό βραβείο ερμηνείας που ονομάστηκε «Isa Miranda».\nΔΙΑΒΑΣΤΕ ΑΚΟΜΑCher: Ετοιμάζεται βιογραφική ταινία για την ζωή της «θεάς της ποπ»12.09.2018\nΣε σκηνοθεσία του Γιώργου Τζαβέλλα και με ένα εξαιρετικό καστ της εποχής, η συγκεκριμένη ταινία θεωρείται η πρώτη με διεθνή επιτυχία. Επίσης, χαρακτηρίζεται ως μια από τις καλύτερες ελληνικές ταινίες που έχουν υπάρξει. Έλαβε βραβεία σε μεγάλα Φεστιβάλ του εξωτερικού όπως αυτό της Βενετίας, του Μπάρι και της Μόσχας. Έκανε διεθνή επιτυχία με το ρεκόρ να είναι στην Σοβιετική Ένωση, όπου έπαιξε σε 1000 κινηματογράφους! Έχει μπει σε λίστες με τις καλύτερες ταινίες όλων των εποχών, με πιο διάσημη αυτή του Ζορζ Σαντούλ.\nΠρωταγωνιστής ο Ντίνος Ηλιόπουλος, σκηνοθέτης ο Νίκος Κούνδουρος και στη μουσική ο Μάνος Χατζιδάκις. Έλαβε ειδική μνεία στο Φεστιβάλ Βενετίας όπου και έκανε πρεμιέρα. Στην Ελλάδα, σημείωσε ταυτόχρονα εμπορική επιτυχία αλλά και έντονη κριτική. Ωστόσο, θεωρείται μια από τις σημαντικότερες ταινίες στην ιστορία του ελληνικού κινηματογράφου! Κι αυτό γιατί συνδυάζει στοιχεία από τα ρεύματα του Ιταλικού Νεορεαλισμού, του Γερμανικού Εξπρεσιονισμού και του Φιλμ Νουάρ.\nΜια ελληνική υπερπαραγωγή με πρωταγωνίστρια την Μελίνα Μερκούρη και σκηνοθέτη τον Ζυλ Ντασέν. Ήταν υποψήφια για τον Χρυσό Φοίνικα, τον οποίο δεν κέρδισε. Αλλά στις Κάννες κέρδισε τελικά η Μελίνα Μερκούρη το βραβείο Καλύτερης Ηθοποιού. Η ταινία προτάθηκε για 5 Όσκαρ – Σκηνοθεσίας, Σεναρίου, Α’ Γυναικείου, Κοστουμιών, Μουσικής. Τελικά, κέρδισε το τελευταίο για το τραγούδι «Τα Παιδιά του Πειραιά» του Μάνου Χατζιδάκι.\nΠρόκειται για δραματική ταινία σε σκηνοθεσία του Βασίλη Γεωργιάδη με πρωταγωνιστές τη Τζένη Καρέζη, τον Δημήτρη Παπαμιχαήλ, τον Γιώργο Φούντα και άλλους. Οι εισπράξεις της ταινίας έφτασαν τα 473.686 εισιτήρια. Την επόμενη χρονιά, ήταν υποψήφια για το Όσκαρ Καλύτερης Ξενόγλωσσης Ταινίας αλλά τελικά έχασε από το 8 1/2 του Φεντερίκο Φελίνι!\nΜια από τις πιο καταξιωμένες ελληνικές ταινίες της σύγχρονης περιόδου του ελληνικού κινηματογράφου σε σκηνοθεσία του Τάσου Μπουλμέτη. Στο Φεστιβάλ Θεσσαλονίκης κέρδισε 8 βραβεία – Καλύτερης Ταινίας, Σκηνοθεσίας, Σεναρίου, Φωτογραφίας, Μοντάζ, Ήχου, Σκηνογραφίας και Μουσικής. Υπήρξε και η επίσημη ελληνική υποβολή για το Όσκαρ Καλύτερης Ξενόγλωσσης Ταινίας. Η συνολική είσπραξη στην Ελλάδα ήταν 1.300.000 εισιτήρια, κατακτώντας ένα ρεκόρ που διατήρησε για πολλά χρόνια.\nΠρόκειται για την ταινία που άνοιξε τον δρόμο στον Γιώργο Λάνθιμο να ανέβει ψηλά και να κάνει λαμπρή καριέρα στο εξωτερικό. Η ταινία έκανε πρεμιέρα στις Κάννες και κέρδισε το Βραβείο «Ένα Κάποιο Βλέμμα» και το Βραβείο Νεότητας. Απέσπασε βραβεία σε Φεστιβάλ σε όλο τον κόσμο και κέρδισε 5 βραβεία από την Ελληνική Ακαδημία Κινηματογράφου. Επιλέχθηκε έναντι της ταινίας «Στρέλλα» ως η επίσημη ελληνική υποβολή για το Όσκαρ Καλύτερης Ξενόγλωσσης Ταινίας. Τελικά, δεν κέρδισε το Όσκαρ αλλά βρέθηκε στην 5η θέση ανάμεσα σε 66 ταινίες!\nTAGS: αφιέρωμαΚάννεςκινηματογράφοςΣαν σήμερασινεμάταινίες